Miten ihmiset oikein selviää ihmisten kasvatuksesta? - Tuplakko | Lily.fi\nMiten ihmiset oikein selviää ihmisten kasvatuksesta?\n20.3.2017 13:24 KatriR\tTuplakko\nMinähän en lasten kasvatuksesta tiedä yhtään mitään. Siksi se ehkä hirvittääkin. Olen tietoisesti jättänyt lukematta suuria määriä asiasta, vaan ajattelin, että vaikka olenkin välillä kauhusta jäykkänä tätä ajatellessa, asiat kuitenkin lutviutuisi omalla painollaan ja omalla maalaisjärjellä. Joistakin päälinjoista ollaan mielestäni puolisoni kanssa puhuttu ja minä olen tehnyt selväksi mm. etten suostu mihinkään fyysiseen kuritukseen (joka on mm. Meksikossa vielä ihan normi), minullekin on asiat mennyt kalloon muuta kautta, joten oletan sen olevan mahdollista. Samoin haluaisin jollain tavalla korostaa (tai ainakin pidän tärkeänä) empaattisuutta ja oma-aloitteisuutta. Ajattelen, että nehän vaikutta moneen hyvään juttuun. Puolisoni taas on oppinut varmasti jo pienestä, että elämässä pääsee eteenpäin kun uskaltaa kokeilla ja tehdä töitä sen eteen heti luovuttamatta tai lannistumatta. Se on yksi hänessä ihailemiani asioita ja varmasti hän sen myös opettaa lapsillemme. Mutta nämä jutut oletan tulevan aika luontevasti, jos tavallaan me jo yksilöinä olemme tälläisiä... Eli ei tässä mikään kasvatusmetodi ole käytössä, vaan ihan vaan me kaks.\nAiemmin minullakin oli aika kärkkäästi omat mielipiteeni jos minkäkinlaiseen kasvatustapaan, mutta tässä vaiheessa olen tajunnut, että ehkä ihan paras kuitenkin, että kukin tavallaan (ellei siis kaltoinkohtelusta ole kyse). Jokainen vanhempi löytäköön sen parhaaksi toimivan tavan itselleen ja lapsilleen, eihän sitä tiedä minkä temperamenttisia sieltä on tulossa! Turha siis kiveen hakata kaikkia käytäntöjä, suurempia linjoja on ehkä helpompi vedellä. Tämähän ei kuitenkaan estä sitä, etteikö sisäisesti pyörittelisi silmiään tai huokailisi ihastuksesta toisten lapsille. Ja kait googlettelen sitten viimeistään vimmatusti jos ja kun ongelmia ilmenee.\nSilti, vaikka olen muka yrittänyt olla stressaamatta, niin kyllähän se jännittää. Siis ihan alkuviikoista asti mietityttää moni asia... En esim. haluaisi perhepetiä (apua saako tätä sanoa nykyään ääneen?), koska puolisoni on super sikeä ja levoton nukkuja + koska kaksi vauvaa. Toisaalta meillähän on jo tällä hetkellä käytössä perhepeti koirien kanssa :D Nekin pitää vissiin nyt kuitenkin häätää pois sängystä kaiken varuulta... (onkos muita koiranomistajia, miten on sujunut?) Eli voi hyvin olla, että pian sahataan meidänkin ikean pinnasängystä yhtä laitaa alemmas ja pidetään vauvat mun puolella vieressä. Tällä hetkellä kuitenkin toivoisin että ei. Jos sitten saisi nopeammin makkarin taas ihan kahden ihmisen tilaksi, jahka vauvat kasvavat.\nPerhepedin jälkeen kauhistuttaa oikeastaan koko skenaario: kaksospojat. Ääk. Ensinnäkin, kaksi samaan aikaan (?!?! en ole vieläkään päässyt tästä yli näköjään) ja sitten vielä pojat. Kaikki ovat ainakin varoitelleet, että kaksoset ovat niitä pahimpia (ja toki myös toisissa asioissa parhaimpia <3), kun tukevat toisiaan hyvässä ja pahassa, eli kaikki temput opitaan nopeammin ja toista autetaan tekemään ties mitä jäyniä. Samoin usein vallitseva, ja itseenkin tarttunut käsitys siitä, että pojat ovat aina villejä ja rajuja tuo omasta mielestäni ekstrahaastetta verrattaen siihen, että olisi ollut tytöt. En ole kärsivällinen ihminen ollenkaan, joten pelottaa, että koko ajan pimahtelen ja haluan hermolomaa tai taaperoikään päästäessä mietitään jo avioeroa. Päässä siis pyörii lähinnä worst case scenario-ajatukset.\nJonkun verran ollaan tässä myös katsottu lähipiirin kasvatusta ja naurettu molemmat, että toivottavasti ei sit ainakaan tuu tuommosta ja tuommosta... mutta heti perään todetaan, että tulee luultavasti vielä pahemmat, ja hermostunutta naurua päälle.\nMiten te muut ootte näitä juttuja oikein pyöritellyt, ja onko kokeneemmilla vinkkejä?\nMinnea\tMinnean muruja\t 20.3.2017 14:09\nEnnen lasta katsoin muiden rasavillejä lapsia, ja hiljaa mietin mielessäni, että toivottavasti mun pojasta ei tuu tuommoista. Ja tulihan siitä, just semmonen kaistapää, joka ei (ainakaan vielä) kuuntele ohjeita, ja joka juoksee koko ajan! Huh, mutta kyllä tästäkin selvitään. Itse vain olen niin rauhallinen, että olen ihan helisemässä tuon pojan kanssa. Rennompia aikoja odotellessa.\nKatriR\tTuplakko\t 20.3.2017 14:21\nHaha ihanan rehellinen ja kumman lohduttava kommentti kuitenkin.\nSiitä voi siis tosiaan selvitä vaikka onkin itse aivan muuta maata, oon kanssa yleisesti kaikessa rauhan rakastaja... Niin ja kai siinä kuitenkin joitakin rauhallisempia vuosia tulee välissä ennen kun ne muuttaa pois kotoa? Ja se ehkä vähän lohduttaa, että ainakin meillä veljet ei angstannu teininä läheskään niin paljon kuin ite, niin ettei itsekään tunnistanut enää itseään siinä hormonimyllyssä.\nKiitos tsemppauksesta! :D\nPyjama\tPyjamapäiviä\t 20.3.2017 14:19\nOlen neljävuotiaan, äärimmäisen rauhallisen pojan äiti. :D\nMeillä on ollut sellainen kantava ajatus, että lapsia kohdellaan ihmisinä. Että kun en vedä aikuisia ihmisiä tukasta, niin ei niin tehdä lapsillekaan. ;)\nKatriR\tTuplakko\t 20.3.2017 14:25\nAah rauhallinen poika <3 Semmoisia tänne myös. Vaikka meillä mies siis toivoo juuri tämmösiä stereotyyppisiä koheltajia, joilla on koko ajan joku paikka kipsissä ja kiipeillään seiniin ja puihin :)\nSiinä on hyvä kantava ajatus. Semmonen jonka jokainen pystyy käsittämään, eikä tule kauheat paineet vanhempana, kun tuntuu että on jo taidot kohdella ihmisiä ihmisinä. Ei tunnu enää ollenkaan niin mystiseltä. Kiitos!\nPyjama\tPyjamapäiviä\t 20.3.2017 14:57\nOlen jostain lukenut, että vanhemman on helpompi kestää menossa mukana, jos lapsen temperamentti on lähellä omaa: eli hankalinta on, jos rauhalliselle osuu koheltaja tai koheltajalle rauhallinen.\nMeillä on vain yksi lapsi, mutta olemme miettineet, mitä olisi käynyt, jos olisikin vielä toinen, mutta temperamentiltaan tosi villi. Me kolme muuta perheenjäsentä tuijottaisimme yhdessä rivissä, että mitä tuo yksi tuossa koheltaa. :D :D\nMia K.\tVoi taivas\t 20.3.2017 20:48\nLuota omiin vaistoihisi!! ♡\nNe oikeasti kertovat kyllä ihan kaiken oleellisen :) Luota itseesi. Jokaiselle äidille, isälle,,vanhemmalle se vaisto kasvaa automaattisesti omaan lapseen :)\nMä en lukenut yhtään kirjaa, tai muutakaan, kun luotin terveeseen maalaisjärkeen ja mietin, että vuosituhansia lapsia on saatu, ja kasvatettu ja se sujuu sitä mukaa kun päiviä tulee. Oppimista on, ja hyvä niin. Kyllä tietysti jännitti, mutta niinhän sen ekan lapsen suhteen kuuluukin tietty.. Poika tuli, ja ihanan omapäinen, ja nyt 24 vuotias komea nuorimies! Vastoinkäymisiä on ollut, ja kaikenlaisia haavereita, mutta elämä on. Rakkautta silti yllinkyllin, joten sitä kun jaksaa jakaa, ja uskoo itseensä, tekee ainakin parhaansa, ja vointinsa mukaan, niin hyvä tulee! ☆\nIhanaa ja lämpöistä maaliskuuta!! :)\nKatriR\tTuplakko\t 20.3.2017 21:54\nKiitos ihanasta kommentista ja tsempistä! Kylläpä lämmitti mieltä.\nVähän samalla linjalla on kanssa oma äitini, joka aina miettii kuinka nykyään monesti ihan turhaan huolehditaan ja luodaan paineita vanhemmuudesta. Mekin tosiaan kasvettiin ihan hyvin siinä sivussa, rakastettuina muttei ihan kaiken keskipisteenä, ja onnellisia ihmisiä tuli.\nJos alan vielä sekoilemaan vauvapalstoja lukiessa tuun tsekkaamaan tän sun kommentin muistutukseks, että ny jalat maahan.\nAurinkoista kevättä sinne kans! :)\nMia K.\tVoi taivas\t 21.3.2017 12:00\nOi, kiitos ☆\nAh, oma koti ja rauha!\nNäin selviät sairaalassa\nSynnytystä vol. 1\nTuleekohan musta jo huomenna äiti?\nMatkamuutos from hell\nOmat suositukset raskausajasta selviytymiseen\nMe, myself and maha\nNeuvola ja äitiyspoli\nRoad Tripistä selvittiin!\nVikat päivät Meksikossa\nJoulu aftermath ja baby shower registry\nIhana, erilainen joulu\nUusi lääkäri ja 4D\nMitä haluan opettaa lapsilleni\nEdessä lentomatka ja tammikuinen Suomi\nMurhe ja pelko\nFiestaa kun toivoisi vain siestaa\nKun yhdestä tuli kolme\nOlen 29-vuotias pikkykylän kasvatti. Muutin reilu vuosi sitten Pohjois-Meksikoon puolisoni kotikaupunkiin.\nSyksyllä 2016 saimme yllätykseksemme tietää odottavamme kaksosia, nyt harjoitellaan jo perhe-elämää ja sopeudutaan vauva-arkeen.\nOlemme yrittäjiä ja tällä hetkellä kehitteillä onkin uusia jänniä projekteja yhdessä: teemme siideriä ja olutta omassa panimossa ja suunnittelemme muuttoa Meksikon viinilaaksoon majoitusyrittäjiksi.\nBlogissa kirjoituksia arjestamme, ajoittain iskevästä koti-ikävästi, kulttuurieroista, äitiydestä ja tällä hetkellä elämää vallitsevista pikkupojistamme.\n4Dultra (2), äitiys (1), äitiyspakkaus (1), anoppi (2), Arki (1), baby shower (2), gynekologi (1), häät (1), joulu (2), kaksoset (2), kaksosraskaus (1), koirat (4), Koti-ikävä (2), kulttuurierot (4), matkustus (5), Meksiko (1), nimi (1), raskaus (15), raskausoireet (1), raskausuutinen (1), riskiraskaus (3), sairaala (1), supistukset (1), synnytys (8), toipuminen (1), tuplaraskaus (11), ultra (3), vanhemmuus (2), vanhemmuustavoitteet (1), vauva-arki (1)


Metroauto ostaa Tampereen Citroën- ja Peugeot-liiketoiminnot Veholta\nVeho Oy Ab ja Metroauto Oy ovat sopineet liiketoimintakaupasta koskien Veho Tampereen Citroën- ja Peugeot-liiketoimintaa. Veho panostaa vahvasti Mercedes-Benz henkilö- ja hyötyajoneuvoliiketoimintojen kehittämiseen Suomessa ja Ruotsissa. Liiketoimintakaupalla taataan Citroën- ja Peugeot-asiakkaille ensiluokkainen palvelu myös jatkossa.\n- Mercedes-Benz henkilö- ja pakettiautomalliston laajentumisen myötä tulemme Tampereella keskittymään Mercedeksen kasvutavoitteiden sekä erinomaisen asiakaskokemuksen toteuttamiseen. Lisäksi jatkamme vauriokorjaamoliiketoimintaa muutoksitta. Olemme iloisia Citroën- ja Peugeot-asiakkaidemme puolesta Metroauton jatkaessa myyntiä ja huoltoa Tampereen talousalueella, kertoo Vehon Suomen henkilö- ja pakettiautoliiketoimintojen johtaja Kari Halonen.\n- On hienoa saada Tampereen edustuksiimme myös Peugeot ja Citroën. Molemmat merkit ovat vahvassa kasvussa ja tarjoavat erinomaisia vaihtoehtoja niin yksityiseen- kuin yrityskäyttöön, toteaa Metroauton toimitusjohtaja Jussi Rapala.\n- Citroën- ja Peugeot –myynnin sekä huollon siirtyminen Metroautolle Tampereella on luonnollinen jatkumo tähänastisille muutoksille verkostossamme. Olemme vahvassa kasvussa ja yhteistyö keskittyy kumppaneille, jotka jakavat saman vision. Vain näin kasvumme voi jatkua myös tulevina vuosina. Olen tyytyväinen yhteistyöhön Vehon kanssa, vaikka tiet jälleenmyynnissä nyt eroavatkin. Muutos antaa kaikille osapuolille mahdollisuuden keskittyä ydinliiketoimintaan oman strategiansa mukaisesti, sanoo Auto-Bon Oy:n toimitusjohtaja Markus Vuolle.


Just Wondering: Tuote\nSurullisen kuuluisa Johanna Tukiainen kärsii tällä hetkellä hämmentävästä ongelmasta. Hän on muuttanut "estradiesiintymistään" normaalimpaan suuntaan ja samalla menettänyt suurimman osan yleisöään. Miten tähän on tultu ja mitä tämä tarkoittaa?\nJohana Tukiaisen keikat on tunnettu tähän asti siitä, että neitokainen on riekkunut pizzerioiden ja lähiökuppiloiden nurkkalavoilla enemmän tai vähemmän huumaavien aineiden vaikutuksen alaisena. Ja kun mömmöjä on vedetty tarpeeksi, "show" on ollut lähinnä sääliä ja suurta ihmetystä herättävää sekoilua. Yleisö on tullut keikoille katsomaan sirkuksen parrakasta naista - eli lähinnä sitä, kuinka sekaisin "taiteiliija" tällä kertaa on ja kuinka hän sekoilee tällä kertaa. Tuleeko paikalle poliisi, ambulanssi vai molemmat.\nMutta sitten tapahtui jotakin. Vahvistamattomien tietojen mukaan Johanna sai lääkäriltään testitulokset ja ukaasit, joiden mukaan ryyppääminen ja rällääminen olisi syytä lopettaa mikäli henkikulta on kallis. Vuosien mittainen ryyppyputki erilaisilla pillereillä ryyditettynä on vaikuttanut mm. maksaan ja munuaisiin, joten elintapoja olisi syytä muuttaa, ja radikaalisti.\nJa Johannahan muutti. Tai ainakin yrittää muuttaa. Aivan viime aikoina hänet on nähty selvinpäin Helsingin kaduilla, hänet on nähty selvinpäin herätyskokouksissa ja ennenkaikkea, hänet on nähty selvinpäin keikoilla. Ja tästä viimeisimmästä, eli selvinpäin vedettyistä keikoista, ne suurimmat ongelmat ovat sitten syntyneet.\nJohanna Tukiaisen show kun ei todellakaan aiheuta suuria riemunkiljahduksia. Se koostuu ensinnäkin lähinnä levyltä tulevista kappaleista, joiden päälle Johanna laulaa. Tai laulaa ja laulaa.... neitokaisen lauluäänelläkään ei Idolsissa ensimmäistä kierrosta pidemmälle pötkittäisi. Tuskinpa ovet avautuisivat edes sille ensimmäiselle kierrokselle. Ei, vaikka kysymyksessä on playbackin playback, eli laulua aiemmin lauletun päälle. Toinen shown elementti on tanssi, joka tässä tapauksessa tarkoittaa kömpelöä liikuntaa musiikin tahtiin. Johanna itse kutsuu tätä osuutta kansainväliseksi estradiviihteeksi, joka osoittaa vain sen, että hän ei todennäköisesti ole kansainvälistä estradiviihdettä ikinä nähnytkään.\nNämä edellämainitut showelementit kurotaan kasaan sitten juonnoilla, jotka käsittelevät edesmennyttä sisartaan Juliaa ja/tai aivan viime aikoina esille nostettua uskonnollisuutta.\nEli ihmisten pitäisi siis saapua sinne lähiökapakkaan seuraamaan huonoa laulua laulun päälle, kömpelöä tanssahtelua ja kuuntelemaan avautumista Julian kuolemasta ja/tai uskonnosta. Ilman alussa mainittua jännityselementtiä siitä, kuinka sekaisin esiiintyjä juuri tänään on, miten hän tänään nolaa itsensä jne. Onhan kysymyksessä aito Johanna Tukiainen.\nItse show, ei edes Johannalla ryyditettynä, ilman kännisekoiluja, ei vaan vedä ihmisiä. Kukaan ei halua maksaa siitä, että esiintyminen aiheuttaa lähinnä säälinsekaista myötähäpeää.. Yleisöstä ihan kuka tahansa kykenee esiintymään vähintäänkin samalla tasolla vaikka Johannan omien sanojen mukaan hänellä on yli kymmenen vuoden kokemus showtanssista. Karaokessa kuullaan usein huimasti parempia lauluesityksiä ja diskojen tanssilattioilla seksikkäämpiä tanssiesityksiä kuin mitä Johanna showssaan tarjoilee.\nJa tässä onkin Johanna Tukiaisen suuri ongelma. Enää ei voi sekoilla, enää ei voi kiivetä lavalle tuhannen päissään vaan nyt pitää yrittää vetää show selvinpäin. Ja kun sen tekee, se on niin luokkaton räpellys, ettei se kerta kaikkiaan kiinnosta ketään. Eli Johanna on menettänyt yhden valtin, hän ei voi enää esiintyä kännissä!\nTilanne on siis hiukan nurinkurinen, koska esityksen tason noin periaatteessa pitäisi nousta taiteilijan esiintyessä selvinpäin. Johannan tapauksessa se ei nouse, vaan esityksestä poistuu se yksi ja ainoa elementti, jonka takia ihmiset ovat showta tulleet katsomaan. Niinpä taiteilijamme pitäisi keksiä äkkiä jotain, muuten ura showmaailmassa saattaa saavuttaa päätepisteensä nopeasti. Esimerkiksi ammattitaidon hankkiminen voisi olla ihan kiva ja harkinnanarvoinen juttu. Vaikka se edellyttäisikin sitä, että yli kymmenen vuoden kokemuksen omaava tanssija nöyrtisi ja hakeutuisi jonkun ihan oikeasti tanssia ja laulua osaavan henkilön oppiin. Pitkän ja intensiivisen opiskelun jälkeen Johanna Tukiais -show saattaisi nousta sille tasolle, että ihmiset tulisivat katsomaan itse showta, ei mahdollisesti sekoilevaa ja itsensä lavalla nolaavaa rappioalkoholistia.


Yksi keskeneräisyys saatu valmiiksi. Tai no tarkemmin ottaen kaksi. :) Virkkasin kimallelangasta, jota ostin käsityömessuilta, pari pientä "kukkaiskukkaroa". Muistatte varmaan kukkaisneliön ohjeen? Tämä on virkattu täysin samalla ohjeella, lukuunottamatta tietenkään reunuksia. Kukkaisneliön ohjeen löydät tästä linkistä . Virkkaa ohjeen mukaan kierrokseen nro 9 saakka. Tällöin sinulla on 4 kierrosta terälehtiä. Viimeinen kierros virkataan kuten ohjeessa, eli terälehtien taakse, mutta ILMAN lisäyksiä. Virkkasin kukkaot koukulla nro 3,5 ja kaksinkertaisella glitterlangalla. Kukkaronkehykset ovat noin 10 cm leveitä. Takaosan voi virkata mielensä (ja kenties myös lankatilanteen) mukaan. Eli voit virkata molemmista puolista samanlaiset, tai sitten toisen ihan pelkillä pylväillä, kuten minä langan vähyyden vuoksi. :) Virkkasin kierrokset muuten samalla kaavalla, mutta vain ilman terälehtikierroksia. Näin taka- ja etukappaleessa on varmasti samanverran silmukoita\nJoulu se vain lähestyypi kovaa vauhtia. Jokos muilla alkaa olla jouluvalot laitettuna? :) Minulla on, ja parit uudetkin valot tuli hommattua iltoja valaisemaan. Saatiin luntakin, ja paljon, mutta viimepäivien vesisateet on saaneet maiseman taas harmaaksi, vaikka kaikkia lumia ei ole onnistunut onneksi sulattamaan. Tämä virkkaus oli ihan extempore päähänpisto. Halusin vaan tehdä jotain jouluista. Muutama muukin työ odottaa valmistumistaan, mutta viimeviikolla pitkät vapaat kuluivat sairastaessa, joten projektit on vähän seisoneet. Valkoinen lanka on Novitan kotiväkea, punainen mysteeri jämälanka. Koukkuna nro 2,5. Oli nopea tehä, joten sopisi vaikka viimehetken joululahjaksi pienelle. Mitään ohjetta mulla ei tähän ollut, kunhan virkkailin. :) Koin tällä viikolla suuria onnistumisen hetkiä, sillä ekaa kertaa tänä vuonna totesin että mun opinnot oikeesti etenee.. Pari aikaisempaa viikkoa vietin siis sisärakennustyön näytön parissa, ja nyt tällä viikolla sain pala\nPimeä vuodenaika on mulle joka vuos vaan hankala paikka. En tykkää pimeestä, kylmästä enkä järin lumestakaan. Mutta kun on pimeää, alkaa jo oikeastaan toivoa lunta.. Ja oikeastaan viime vuosina talven tulo on saanut ihan uuden merkityksen lasten myötä. Se riemu ja ilo ensilumen nähdessään, ei voi muuta kun hymyillä itsekkin. :) Meille ensilumi siis satoi eilen, ja kyllä se mieltä piristi vaikka minä olen avoimesti aina se talven vihaaja ja siitä valittaja. Tämä pimeä vuodenaika on myös kuvien oton kannalta aika huono, ainakin näin amatöörikuvaajalle joka ei tiedä kaikkia niksejä. :) Itse kyllä tykkään luonnonvalossa otetuista kuvista enemmän, mutta en nyt millään malttanut odottaa huomista että saan napattua kuvat tän päivän ompeluista. Päivällä siis ompelin muutamat näitä laventelisiipiä joiden ohjeen aiemmin kirppikseltä ostamastani Tilda-kirjasta löysin. Tilasin kuivattua laventelia muuten Nappikauppa punahilkan nettisivuilta. Voi kun tämän tuoksun saisin jotenkin välitettyä


VAAHTOKARKKIKEPIT SUKLAAKUORRUTTEELLA - Kaakao kermavaahdolla\nVaahtokarkit ja suklaa ne yhteen soppii! Näyttävät suklaakuorrutteiset vaahtokarkkikepit ovat kivoja tarjottavia tulevan vapun ja kesän juhlissa. Helposti valmistettavat suklaavaahtikset voi hyvin tehdä ja koristella yhdessä lasten kanssa. Käytä keppeinä eri värisiä paperipillejä, jotka pysyvät pystyssä sokerilla täytetyssä lasipurkissa.\nVAAHTOKARKKIKEPIT SUKLAAKUORRUTTEELLA 10kpl\n30 isoa vaahtokarkkia\nLisäksi: lasipurkki ja sokeria\n1. Aseta jokaiseen pilliin kolme vaahtokarkkia. Laita kepit hetkeksi pakastimeen, jotta vaahtokarkit kylmettyvät ja suklaa kohmettuu niiden päälle nopeammin.\n2. Sulata suklaa pienessä kattilassa, ota vaahtokarkkikepit pakastimesta ja valuta niiden päälle suklaata. Pyörittele keppiä hetki, jotta ylimääräiset suklaat valuvat pois. Ripottele päälle nomparelleja.\n3. Kaada sokeri lasipurkkiin ja asettele vaahtokarkkikepit purkkiin niin että ne pysyvät pystyssä. Jos suklaa on vielä valuvaa, laita purkki hetkeksi jääkaappiin.\nNämä herkut ovat täysin gluteenittomia, jos käytät kuorruttamiseen gluteenitonta suklaata.\nKohmettunut suklaa ja pehmeät vaahtokarkit ovat ihana yhdistelmä. Me aikuiset pidimme vaahtokarkkikepeistä kovasti ja nämä olisivat varmasti hitti myös lastenjuhlissa. Erilaisiva versioita saa helposti käyttämällä kuorruttamiseen esimerkiksi valkosuklaata ja koristelemalla vaahtokarkit sen jälkeen eri värisillä nomparelleilla, pähkinärouheella tai kookoshiutaleilla.\nBlogista löytyy myös muista vaahtokarkkiherkkuja, kuten: vaahtokarkeilla koristeltu mansikka-suklaajuustokakku, vaahtokarkki-browniet ja rocky roadit.\nOnpa niin suussasulavan herkullisen näköisiä!Kiva idea,että saa muutakin kuin pelkkää vaahtokarkkia esille.\nKiitos! Ja nämä ovat tosiaan ihanan helppotekoisia, mutta silti näyttäviä ja erittäin herkullisia 🙂\nNiina / Ideatasku 20.4.2016\nNam, näyttää hyvälle! Meillä lähestyy prinsessa-synttärit ja ajattelin lasten kanssa tehdä näitä juhliin tarjottavaksi 🙂\nJuhlia on tosiaan ihanaa suunnitella ja mitä aiemmin aloittaa, sen parempi 🙂 Teille tulee varmasti kivat juhlat!\nNiina / Ideatasku 21.4.2016\nLastenkutsut on parhaita!!! Saa oikein luvan kanssa laittaa mielikuvituksen valloilleen. Ja kyllä synttärijuhlista on tulossa postausta! Toukokuun loppupuolella kylläkin vasta juhlat, mutta kun se suunnittelu ja valmistelu näissä juhlissa juuri parasta onkin 🙂\nKiitos! 🙂 Mä en malta odottaa, että pääsen itsekin järjestämään lastenkutsuja. Vitsi mitä kaikkea kivaa tarjottavaa niihin voisikaan tehdä.. 🙂 Täytyypä käydä kurkkimassa sitten sun blogin puolella, jos meinaat laittaa sinne synttäripostausta 🙂\nRaisa P 20.4.2016\nNäistä voisi lapset tykätä ja isommat osais tehdä jo itsekin.. Kiva idea!\nVoin melkein luvata, että tykkää 🙂 Ja tosiaan kiva kun on helppoja valmistaa myös lasten kanssa 🙂\nOi, tosi nättejä. Loisto idea isoihinkin juhliinkin, kivoja pikkuherkkuja.\nKiitos! Näitä tulee varmasti tehtyä uudelleenkin ja myös eri makuisina 🙂\nAivan ihania! Sopisi varmaan kivasti lastenkutsuille ja toki myös aikuisillekin 🙂 Tosi kauniita!\nLastenkutsuilla menisivät varmasti kaupaksi, sillä aikuisetkin pitivät näistä kovasti 🙂 Kiitos!\nMira-Marie/ MiruMaru 22.4.2016\nVoi vitsi miten söpöjä. Toivottavasti muistan tämän ohjeen elokuussa, kun on esikoisen synttärit. Kuopuksen synttäreillä oli vaahtokarkeista ja mansikoista koottuja sieniä..nekin oli kyllä hauskoja ja moni vieraista niille hymähteli. Ihanaa viikonloppua sinulle!\nTodella todella kiva idea. Menee toteutukseen!\nKommentoi juttua: VAAHTOKARKKIKEPIT SUKLAAKUORRUTTEELLA


MIMAKON PORTUGALINVESIKOIRAT JA PRAHANROTTAKOIRAT: KENNELIN KUULUMISIA\nVuosi on alkanut mukavissa merkeissä, etenkin näyttelytulosten suhteen!\nIhana keijuprinsessamme Miina (Qimina Secure Power) käväisi Virossa kahdessa näyttelyssä ja viikonlopun tulokset olivat VSP, SERT, EE MVA ja toisena päivänä ROP, SERT ! Ihanaa, mahtavaa ja superkiitos Minnalle, joka pikkutypsykän otti reissuun mukaan ja esitti hienosti!\nSamana viikonloppuna velipojat Merri (M. Sparkling Chenet) ja Rudolf (M. Sparkling Beringer) näytelmöivät Helsingin pentunäyttelyssä. Aivan upeasti menivät molemmat kehässä, ei olisi ensikertalaisiksi uskonut lainkaan! Merri PEK2, KP ja Rudolf PEK3, KP. Lisäkommenttina tuomari tuumasi Merristä, että hän on kuin jamaikalainen reggae-mies letkeine liikkeineen :)\nJa jotta tuloksia olisi tasaisesti joka suunnalta, niin pohjoisessakin pärjättiin. Kajaanin komistus Luca (M. Fast Freddie) oli Kajaanin kv-näyttelyssä PU2, SERT, VARA-CACIB-->CACIB ja FI MVA! Kiitos Moona ja Tiia!\nFI CH, EE CH QIMINA SECURE POWER photo: Minna Parkkinen\nMIMAKON SPARKLING BERINGER - RUDOLF - photo&owner: Krista Erkkilä\nMIMAKON SPARKLING CHENET-MERRI photo: Krista Erkkilä\nphoto: Krista Erkkilä\nFI CH MIMAKON FAST FREDDIE - LUCA photo&owner: Moona Karppinen\nPentupuuhasteluissa ja -ajatuksissa kuluu aika näin paukkupakkasillakin hyvin. Siskokset Pimu (Daiquiri Doris) ja Medina (Dina Doncella) saavat viettää yhteistä aikaa vielä kolmisen viikkoa ja helmikuun alkupuolella Medina matkustaa Ruotsiin ja Pimu jää meille kotitytöksi, isoisä Sällin painikaveriksi.\nRuotsista tuleekin sitten helmikuun lopussa vaihdokkina urospentu, Nikke.\nNikke-pojalle on keväämmällä etsinnässä aktiivinen, yhteistyökykyinen ja turkinhoidosta kiinnostunut sijoituskoti.\nTapani mukaan ajattelen tulevia pentueita aika pitkälle. Tämän vuoden suunnitelmissa olisi kenties kaksi portugeesipentuetta ja mahdollisesti jopa kaksi pragupentuetta.\nMikäli olet kiinnostunut omasta tai sijoituspennusta, tiedustella voit puhelimitse tai s.postitse ;)\nLumipedot Pimu ja Medina


Hommattiin vaimolle E-tron sportback 50 eli pienellä 64kw akustolla. Kotiin pääsulake vaihto 3x35A ja laturiksi Webasto pure 11/22kw ja laturi aseteltiin 22kw teholle. Ihmeteltiin sähkärin kanssa kun auto ilmoittaa että latausteho on 10kw. Audilta selvisi eilen että E-tron ei ota vaihtovirta latureista kuin 11kw eli 22kw latureista auto ottaa vain 11kw. Ihmettelin tuota kun ei missään asiaa ole minusta mainittu.\nAudin myyjän mukaan Audilta on tulossa päivitys asiaan eli jossain vaiheessa myös 22kw lataus onnistuu, no tuskin noihin "vanhoihin" malleihin. 150kw tasavirta laturia olen käyttänyt ja sieltä tulee maksimissaan läpi 120kw. 50kw lataus myös ok mutta nuo tasavirta latureita.\nNo itse auto on kyllä loistava eli ajettavuus jne. kohdallaan range about 250-270km ollut tällä hetkellä ja riittää meille kauppakassille.\ne-tron:ssa on vakiona 11kW sisäinen latauri eli OBC (on board charger), lisävarusteena noihin tulee saataville toinen OBC jolloin AC latausteho on max. 22kW.\nVakiovarusteinen Compact -latauslaite tukee 11kW lataustehoa (AC) ja Mode 3 kaapeli 22kW lataustehoa.\nLisävarusteeksi tulee lähiaikoina saataville myös älykäs Connect -latauslaite, joka tukee 22kW AC latausta.


Lasten osallisuus Maaningan päiväkodeissa : Työntekijöiden kokemuksia lasten osallisuudesta\nOjala, Miia; Jääskeläinen, Satu (2017)\nOpinnäytetyön tarkoituksena oli tutkia Maaningan päiväkotien työntekijöiden kokemuksia lasten osallisuuden toteutumisesta tällä hetkellä ja heidän ajatuksiaan siitä, kuinka lasten osallisuutta voisi mahdollisesti lisätä ja kehittää. Tavoitteena oli kartoittaa lasten osallisuuden tämän hetkinen tilanne Maaningan päiväkodeissa työntekijöiden tulevaa kehittämistyötä varten. Opinnäytetyön aineiston keruu toteutettiin kvalitatiivisena eli laadullisena tutkimuksena teemahaastatteluina Maaningan varhaiskasvatuksessa työskenteleville lastentarhanopettajille ja havainnoimalla lasten päiväkotiarkea. Opinnäytetyössä tutkittiin, kuinka lasten osallisuus toteutuu tällä hetkellä Maaningan päiväkodeissa ja kuinka lasten osallisuutta voisi lisätä ja kehittää. Opinnäytetyön toimeksiantajana toimi Kuopion kaupungin alaisuudessa toimiva Maaningan varhaiskasvatus. Opinnäytetyö oli tutkimuksellinen työ ja tutkimuksen kohteeksi rajautuivat Maaningan päiväkodit, johon myös esiopetusryhmät kuuluvat.\nOpinnäytetyön taustalla olivat uusi varhaiskasvatuslaki, varhaiskasvatussuunnitelman perusteet 2016 sekä Kuopion paikallinen varhaiskasvatussuunnitelma 2017, jotka kaikki korostavat lasten osallisuuden merkitystä varhaiskasvatuksessa. Lisäksi opinnäytetyön taustalta olivat myös perustuslakiin ja lasten oikeuksien sopimukseen kirjatut kohdat lasten osallisuudesta. Teoreettisena viitekehyksenä opinnäytetyössä olivat teoreettinen tieto ja tutkimukset lasten osallisuudesta, varhaiskasvatuksesta ja päiväkotiarjesta.\nTutkimustulosten kautta saatiin selville lastentarhanopettajien kokemuksia lasten osallisuudesta, lasten osallisuuden toteutumismuotoja tällä hetkellä, kehittämisideoita ja lasten osallisuuden lisäämiseen vaadittavia asioita. Tutkimustuloksista selvisi, että työntekijöiden kokemus osallisuudesta on kokonaisvaltainen ja että osallisuuden lisäämiseen on kiinnitetty huomiota entistä enemmän. Haastatteluista nousi esille myös monia kehittämistä vaativia kohteita sekä haasteita, jotka vaikuttavat osallisuuden lisäämiseen. Opinnäytetyön tulokset jaettiin kaikkien Maaningan päiväkodeissa työskentelevien työntekijöiden näkyville ja päiväkodit voivat käyttää tutkimustuloksia hyödykseen lasten osallisuutta lisätessä ja kehittäessä.


Xenia's Day: Kuvia päivältä\nOlin muutaman tunnin tänään Nooran, Nooran siskon ja hauvavauvojen kanssa istuskelemassa puistossa. Tässäpä muutamia kuvia sieltä. :)\nkuinka solmussa joku voi nukkua? :D\nAsiasta seinään. Peplum trendin rakastajille vinkkinä..\nMolemmat värit ovat aivan upeita!! Mullahan on se musta Peplumhelmainen mekko, ja käyttöä on löytynyt aikas paljon. Jotenkin tuo peplum helma korostaa kauniisti vyötäröä, ja peittää sopivasti alavatsan, joka ainakin mulla usein turpoo syömisestä! :D Tämä mekko on Awearin ja sitä pääsette tarkastelemaan lähemmin tästä.\nNyt alan meikkaamaan ja valmistautumaan, sillä nään Nooran ja Nooran siskon tunnin päästä sushin merkeissä. Tein taas äsken aivan hullun treenin, siitä saa kyllä niin paljon energiaa!! Aloitettiin muuten eilen suunnittelemaan ensi talven matkoja, ihan parasta! Tällä hetkellä olo on jotenkin niin kaikin puolin tyytyväinen että. On ollut ihana loma J:n kanssa, olen nähnyt ystäviä, oleskellut, liikkunut, nauttinut hyvästä ruuasta jnejne..\nViime viikonloppukin meni lopulta todella rauhallisesti kun ei päästykään lähtemään häihin J:n mahataudin takia. Automatkaa kuumassa autossa olisi ollut sellaiset viitisen tuntia, joten näin tällä kertaa. Saapi nähdä milloin on sitten seuraavat häät, kenties jonkun ystäväpariskunnan?? :)\nelina6. elokuuta 2012 17.24ooi kuinka suloinen koira ja ihana toi mekko sun päällä! :)VastaaPoistaVastauksetXenia7. elokuuta 2012 10.11Eikö olekin ihana koiruus! ähh, mä hellyn aina tämän suloisuuden edessä. :D Kiitos, mekko on todella mieleinen! :)PoistaVastaaNea6. elokuuta 2012 18.00Ihanuus hauva ! :)VastaaPoistaVastauksetXenia7. elokuuta 2012 10.11Niin on!:)PoistaVastaafanny alexandra6. elokuuta 2012 18.05ihana maximekko ja sopii kyllä tosi hyvin sulle:-)!VastaaPoistaVastauksetXenia7. elokuuta 2012 10.11Kiitos, tää on todella mieleinen! :)PoistaVastaaKarolina6. elokuuta 2012 19.16Ihania hauvavauvoja! :) :)VastaaPoistaVastauksetXenia7. elokuuta 2012 10.12Liian suloisia! Käveltiin Nooran kanssa poispäin puistosta ja valehtelematta jokainen ihminen päästi aww äänen tämän kohdalla. :DPoistaVastaaKittynail6. elokuuta 2012 20.01Kerrassaan suloinen hauveli! Upea tuo peplum mekko!VastaaPoistaVastauksetXenia7. elokuuta 2012 10.12Liian ihana!<3 Tuo mekko on ihana!PoistaVastaaJanita6. elokuuta 2012 20.40Hei hyvä että vinkkasit tosta peplum mekosta! Oon yrittäny ettiä täydellistä jo piiiitkään ja toi laivastonsininen näyttää aika lupaavalta. :)VastaaPoistaVastauksetXenia7. elokuuta 2012 10.13Toi on ihanan klassinen ja kuten sanottu, helppo käyttää kun ei tartte pelätä mitään alusvaaterajoja! :DPoistaVastaacrt6. elokuuta 2012 21.01vooi kuinka söpö koira ♥VastaaPoistaVastauksetXenia7. elokuuta 2012 10.13<3PoistaVastaaMijo6. elokuuta 2012 21.03Voi, että! Sydän sulaa kun katselee näitä pentukuvia <3 Ehkä sitä itsekin joskus kolmannen hauvan ottaa.. ikävä niitä pentuaikoja, se kun on niin kovin lyhyt aika :) Vaikka on ne hauvat isoinakin ihania!VastaaPoistaVastauksetXenia7. elokuuta 2012 10.13Voi että. teillä on sitten jo kaksi hauvaa. Olen kade!PoistaVastaaniinu6. elokuuta 2012 21.35Ihana hauvavauva ja niin kaunis Xeni :) pakko sanoo et ilo lukee sun blogia!VastaaPoistaVastauksetXenia7. elokuuta 2012 10.14Kiitoksia ihana!<3PoistaVastaaUnelmia6. elokuuta 2012 22.13Voi ei miten lutunen koiranpentu...unelmia-unelmia.blogspot.comVastaaPoistaVastauksetXenia7. elokuuta 2012 10.14Sanopa se, aina yhtä suloinen! :)PoistaVastaaLotta6. elokuuta 2012 22.26siis mä en kestä, toi on niiiiin rääpäle! :D jäin tuijottamaan tota kuvaa missä toi pikkuinen istuu, maailman söpöin !VastaaPoistaVastauksetXenia7. elokuuta 2012 10.15Mä tuijotan tätä ihanuutta aina hölmönä aina kun ollaan samassa seurueessa. On se vaan niin hellyttävä näky! :)PoistaVastaaSini6. elokuuta 2012 23.10Alkaa tuntua siltä että sä otat kohta itsekkin koiran ;D Onse itse söpöys tuo <3VastaaPoistaVastauksetXenia7. elokuuta 2012 10.16haha, en mä usko, että voidaan ottaa, sehän tässä onkin niin syvältä! :(PoistaVastaaSilja S7. elokuuta 2012 14.24Voi että miten ihana koiranpentu! Pentukuume taas kasvaa..Pentukuumeen lisäksi peplummekkokuume tämän postauksen ansiosta :DVastaaPoistaLisää kommenttiLataa lisää...


Berner: Junasta vaihtoehto yhä useammalle suomalaiselle - Suomen Keskusta\n– Liikenteen palvelutarjonnan kasvu ja kilpailu tarjoajien ja liikennemuotojen välillä hyödyttävät matkusta-jia. Palveluntarjoajat kilpailevat asiakkaistaan lippujen hinnoilla ja erilaisilla palveluilla. Ihmisille tulee lisää tarjontaa ja valinnanvaraa, Berner sanoi tiistaina eduskunnan välikysymyskeskustelussa.\n– Esimerkiksi junalippujen kuluttajahinnat ovat tämän seurauksena laskeneet keskimäärin yli kymmenen prosenttia viimeisen vuoden aikana, liikenne- ja viestintäministeri totesi.\n– Kansainväliset kokemukset kuitenkin osoittavat kiistattomasti kaikkein tärkeimmän: kilpailun avaamises-ta hyötyvät nimenomaan matkustajat. Parempien palvelujen ja laskeneiden hintojen tuoma hyöty näkyy junamatkustamisen suosion lisääntymisenä.\n– Kaikki kolme perustettavaa yhtiötä ovat valtion sataprosenttisesti omistamia erityistehtäväyhtiöitä. Niille VR:ltä siirtyvä omaisuus säilyy valtion omistuksessa. Kysymys on omaisuuden siirrosta valtionyhtiöstä val-tion erityistehtäväyhtiöön, hän sanoi ja painotti myös, että työntekijät ovat tiiviisti mukana uudistuksen valmistelussa.\nEtusivuAjankohtaistaUutisetBerner: Junasta vaihtoehto yhä useammalle suomalaiselle


Tuulilasivalmistaja Pilkington ei irtisanokaan - Talous - Helsingin Sanomat\nTuulilasivalmistaja Pilkington ei irtisanokaan\nTuulilaseja valmistavan Pilkington Automotiven yt-neuvottelut ovat päättyneet ilman irtisanomisia. Ennakkoarvio oli, että väkeä vähennettäisiin noin 40 henkilöä. Neuvottelut koskivat noin 200:aa työntekijää yhtiön Tampereen ja Laitilan tehtailla. Lopputuloksena oli useita muutoksia tehtäviin ja toimenkuviin.\nTuulilaseja valmistavan Pilkington Automotiven yt-neuvottelut ovat päättyneet ilman irtisanomisia. Ennakkoarvio oli, että väkeä vähennettäisiin noin 40 henkilöä. Neuvottelut koskivat noin 200:aa työntekijää yhtiön Tampereen ja Laitilan tehtailla.


Jei, vihdoin pääsin kokeilemaan upouusia tunnarikapuloitani! :)\nMenin paikkaan, jossa oli hieman eripituista nurmikkoa. Otin ensin taas muistutukseksi yhden kapulan etsimistä, hyvin löysi. Sitten laitoin 12 väärää kapulaa selkeästi näkyviin vähänurmikkoiselle onpas hyvee soomenkieltä! kohdalle ja piilotin oman taas samaan paikkaan kuin äsken. Vähän meni nuuskuttelemaan vääriä, muttei koskenut. Kielsin ihan vähäsen, ei olisi ehkä pitänyt, en ajatellut taas yhtään ;( Hyvin se sen kestää, ei siinä mitään, tuntuu, että se tekee vaan paremmin töitä, kun saa palautetta. Kuitenkin koira ei saa saada sitä kuvaa, että mä tiedän, missä kapula on ja alkaa etsiä sitä sen mukaan...\nNo, anyway, toinen ja kolmas oli todella hyviä, vaihtelin piiloa eikä edes kattonut väärien suuntaan! Nytkin matkaa oli tosi vähän väärien ja oman välillä, aattelin vielä kerran kokeilla, jos olisi maistellut vääriä, olisin laittanut ne monenmonta metriä kauemmas. Mutta siis vikat kaksi oli ihan älyttömän siistejä. Vikalla se ei edes katellut kunnolla, kun piilotin kapulan, istui vaan siinä vähän ylimielisen näköisenä ja tuijotteli taivasta.\nViretilan säätelykin onnistui hyvin. Otin kapulat lenkille mukaan ajatuksena, että tilanne olisi kaikkea muuta kuin treenitilanne, että koira olisi ikään kuin sunnuntaikävelylle menossa. Erinomaisesti toimikin ja keskittyi ihan täysin haistelemiseen, ei pienintäkään ongelmaa! Vikalla tosiaan lentokone lensi ohi, mutta kokosi itsensä hyvin ja epäröimättä lähti oman luo ja nosti sen ruohikon seasta. Kapula oli siis ihan täysin ruohon peitossa.\nMetalliongelmaa olen nyt lähtenyt ratkoo naksun avulla. Ihan olohuoneessa kapula lattialla ja naksu kauniiseen käteen. Itse olen ollut ihan täysin passiivinen ja annan Zeron tarjota kaikkea. Yleensä se innostuu tällaisista leikeistä, sen mielestä tällaiset on hirmu hauskoja. Nytkin tuntui jo muutaman treenin jälkeen, että sen ilme selvästi kirkastui, kun otin metallikapulan esille.\nOngelma tässä on se, että koiran viretila on tosi matala, mikä ei tietenkään käy tässä liikkeessä, kun halutaan että koira pinkoo täysillä ja vielä vähän enemmän. Kuten Emmi kuvaili, Zero ei muutenkaan ole mikään vieteripupu... Ajattelin siis kokeilla sen neuvomaa kateustaktiikkaa. Leikin itse kapulan kaa, hihkun ja hihhuloin sen kaa, heittelen jne. jotta koiruus oppisi, että täähän on tosi kiva. Koskaan se ei kuitenkaan saa sitä suuhunsa, ei edes sekunniksi. Tarkoitus on saada koira vihreäksi kateudesta. Tämän jälkeen se saa maistella sitä ihan vähäksi aikaa, mutta sillai, että se ei vielä saa sitä omaksi. Näin. Kokeilin tänään ekan kerran, vähäsen näytti innostuvan asiasta, tosin en ole varma oliko kyseessä itse kapula vai se tosiasia, etten yleensä pompi tasajalkaa kiljuen ilosta ja ravaten pikkuvarsan lailla olohuone-makkari väliä.\nMutta näin tänään. Tsau ja ensi kertaan!


All Inclusive -hotellit Alanya alkaen 39 € – ebookers.fi\nAll Inclusive hotellit – Alanya\nVaraa All Inclusive -hotelli kohteesta Alanya\nKatso hotellien hinnat kohteessa Alanya\n13. kesäk. - 14. kesäk.\nTarkista kohteen Alanya hinnat täksi illaksi eli 13. kesäk. - 14. kesäk.\nTarkista kohteen Alanya hinnat huomisillaksi eli 14. kesäk. - 15. kesäk.\nTarkista kohteen Alanya hinnat ensi viikonlopuksi eli 18. kesäk. - 20. kesäk.\nSuosituimmat All Inclusive hotellit Alanya\nXperia Grand Bali Hotel - All Inclusive on saanut mainiota palautetta sijainnistaan. Majoitusliike sijaitsee vain lyhyen kävelymatkan päässä kohteesta Kleopatran ranta. Majoitusliike tarjoaa asiakkailleen esimerkiksi ilmaisen aamiaisen, ilmaisen Wi-Fi-yhteyden yleisissä tiloissa ja 2 ravintolaa. Tässä vuonna 1996 rakennetussa 4 tähden lomakeskuksessa on 96 huonetta 5 kerroksessa. Kaikki huoneet tarjoavat ilmaiset minibaarituotteet ja LCD-televisiot.\nAcar Hotel sijaitsee ostoskeskuksen yhteydessä ja lyhyen kävelymatkan päässä kohteesta Keykubat Plajı. Majoitusliike tarjoaa asiakkailleen esimerkiksi ilmaisen Wi-Fi-yhteyden yleisissä tiloissa, ilmaisen omatoimisen pysäköinnin ja 2 ravintolaa. Tässä vuonna 1997 rakennetussa hotellissa on 97 huonetta 4 kerroksessa. Kaikki huoneet tarjoavat ilmaiset minibaarituotteet ja kalustetut parvekkeet.\nAdenya Hotel & Resort - All Inclusive sijaitsee lähellä kohdetta Sealanya. Majoitusliikkeessä on saatavilla ilmainen Wi-Fi yleisissä tiloissa, ilmainen omatoiminen pysäköinti ja 2 sisäuima-allasta. Tässä vuonna 2012 rakennetussa 5 tähden hotellissa on 289 huonetta 6 kerroksessa. Jokainen huone tarjoaa asiakkaiden käyttöön esimerkiksi ilmaisen Wi-Fi-yhteyden ja kalustetun parvekkeen.\nAdin Beach Hotel - All Inclusive on saanut hyvää palautetta uima-altaastaan. Majoitusliike sijaitsee kävelymatkan päässä kohteesta Sealanya. Majoitusliike tarjoaa esimerkiksi ilmaisen Wi-Fi-yhteyden yleisissä tiloissa, ilmaisen valet-pysäköinnin ja 2 sisäuima-allasta. Tässä 5 tähden hotellissa on 378 huonetta 7 kerroksessa. Kaikki huoneet tarjoavat ilmaisen Wi-Fi-yhteyden ja parvekkeet.\nAktas Hotel - All Inclusive sijaitsee vain lyhyen kävelymatkan päässä kohteesta Mahmutlarin ranta. Majoitusliike tarjoaa asiakkaille esimerkiksi ilmaisen Wi-Fi-yhteyden yleisissä tiloissa, ilmaisen omatoimisen pysäköinnin ja 2 ulkouima-allasta. Tässä hotellissa on 186 huonetta. Kaikki huoneet tarjoavat asiakkaille parvekkeet ja satelliittikanavat.\nAlaiye Kleopatra Hotel sijaitsee vain lyhyen kävelymatkan päässä kohteesta Kleopatran ranta. Majoitusliike tarjoaa asiakkailleen esimerkiksi ilmaisen aamiaisen, ilmaisen Wi-Fi-yhteyden yleisissä tiloissa ja ilmaisen omatoimisen pysäköinnin. Tässä vuonna 1987 rakennetussa 4 tähden hotellissa on 107 huonetta 6 kerroksessa. Jokainen huone tarjoaa asiakkaiden käyttöön muun muassa ilmaisen Wi-Fi-yhteyden ja parvekkeen.\nAlaiye Resort & Spa Hotel - All Inclusive sijaitsee lähellä kohdetta Sealanya. Majoitusliikkeessä on saatavilla ilmainen Wi-Fi yleisissä tiloissa, ilmainen omatoiminen pysäköinti ja 2 ulkouima-allasta. Tässä 5 tähden lomakeskuksessa on 443 huonetta 7 kerroksessa. Jokainen huone tarjoaa asiakkaiden käyttöön muun muassa ilmaisen Wi-Fi-yhteyden ja ilmaiset minibaarituotteet.\nAlan Xafira Deluxe Resort sijaitsee lähellä kohdetta Sealanya. Majoitusliikkeessä on saatavilla ravintola, kuivapesulapalvelu ja pelihalli/-huone.\nLABRANDA Alantur Resort - All Inclusive on saanut hyvää palautetta avuliaasta henkilökunnastaan. Majoitusliike sijaitsee vain lyhyen kävelymatkan päässä kohteesta Dimcay. Majoitusliike tarjoaa asiakkaille esimerkiksi ilmaisen Wi-Fi-yhteyden yleisissä tiloissa, ilmaisen omatoimisen pysäköinnin ja 3 ulkouima-allasta. Tässä 5 tähden lomakeskuksessa on 350 huonetta 3 kerroksessa. Jokainen huone tarjoaa asiakkaiden käyttöön muun muassa ilmaisen Wi-Fi-yhteyden ja parvekkeen.\nAlara Hotel - All Inclusive sijaitsee vain lyhyen kävelymatkan päässä kohteesta İncekum Plajı. Majoitusliike tarjoaa asiakkailleen esimerkiksi ilmaisen Wi-Fi-yhteyden yleisissä tiloissa, ilmaisen omatoimisen pysäköinnin ja ulkouima-altaan. Tässä 3 tähden lomakeskuksessa on 115 huonetta. Jokainen huone tarjoaa asiakkaiden käyttöön esimerkiksi parvekkeen ja satelliittikanavat.\nAlara Kum Hotel - All Inclusive sijaitsee vain lyhyen kävelymatkan päässä kohteesta İncekum Plajı. Majoitusliikkeessä on saatavilla ilmainen Wi-Fi yleisissä tiloissa, ilmainen omatoiminen pysäköinti ja 2 ulkouima-allasta. Tässä lomakeskuksessa on 232 huonetta. Kaikki huoneet tarjoavat ilmaisen Wi-Fi-yhteyden ja parvekkeet.\nAlara Star Hotel - All Inclusive sijaitsee vain lyhyen kävelymatkan päässä kohteesta İncekum Plajı. Majoitusliikkeessä on saatavilla ilmainen Wi-Fi yleisissä tiloissa, ilmainen omatoiminen pysäköinti ja 2 ravintolaa. Tässä 5 tähden lomakeskuksessa on 238 huonetta. Jokainen huone tarjoaa asiakkaiden käyttöön muun muassa syvän kylpyammeen ja parvekkeen.\nAngel Beach Hotel sijaitsee kävelymatkan päässä kohteesta Keykubat Plajı. Majoitusliike tarjoaa esimerkiksi ilmaisen aamiaisen, ilmaisen Wi-Fi-yhteyden yleisissä tiloissa ja ravintolan. Tässä vuonna 2000 rakennetussa hotellissa on 105 huonetta 6 kerroksessa. Jokainen huone tarjoaa asiakkaiden käyttöön muun muassa ilmaisen Wi-Fi-yhteyden ja parvekkeen.\nKonakli Mah. Alaydin Sok. No. 5, Alanya, Antalya\nAnitas Hotel - All Inclusive sijaitsee kävelymatkan päässä kohteesta Alaettinoğlun kulttuuripuisto. Majoitusliike tarjoaa asiakkailleen esimerkiksi ilmaisen aamiaisen, ilmaisen omatoimisen pysäköinnin ja täyden palvelun kylpylän. Tässä vuonna 1991 rakennetussa 3 tähden lomakeskuksessa on 120 huonetta 6 kerroksessa. Jokainen huone tarjoaa asiakkaiden käyttöön esimerkiksi parvekkeen ja LCD-television.\nAnnabella Diamond Hotel & Spa - All Inclusive sijaitsee kävelymatkan päässä kohteesta İncekum Plajı. Majoitusliike tarjoaa esimerkiksi ilmaisen omatoimisen pysäköinnin sekä 3 baaria ja täyden palvelun kylpylän. Tässä lomakeskuksessa on 229 huonetta. Jokainen huone tarjoaa asiakkaiden käyttöön esimerkiksi parvekkeen ja LCD-television.\nNäytä kaikki saatavilla olevat majoitusliikkeet kohteessa Alanya\nSuositut lentoreitit kohteeseen Alanya


Mitä on suoramarkkinointi | Timo Jäppinen\nMiksi suoramarkkinoinnin määritelmällä on merkitystä?\nSinusta voi tuntua, että määritelmällä ei ole väliä. Vain harva suoramarkkinointia käyttävä vaivautuu miettimään mikä se todella on. Kuvittele kuluttavasi miljoonia euroja ilman selkeää käsitystä mihin ne menevät. Ikävä kyllä, tuo kuvaus ei ole mielikuvitusta…\n“Suoramarkkinointi on mitä tahansa markkinointiviestintää minkä tahansa median kautta, joka tavoittaa ihmiset suoraan, tai jonka kautta ihmiset vastaavat suoraan.”\nTärkeimpiä suoramarkkinoinnin ominaisuuksia on kyky testata ja tietää mikä toimii. Tästä lisää myöhemmin.\nMiten suoramarkkinointi eroaa tavallisesta mainonnasta?\nTässä yksinkertainen vertauskuva:\nJos mainonta saa ihmiset ajattelemaan kahvin juontia, niin suoramarkkinointi saa ihmiset juomaan sitä.\nSiinä on suurin ero.\nMolempia tarvitaan markkinoinnissa; suosiollisen mielikuvan rakentamista tavallisella mainonnalla ja suoraan toimintaa kannustavaa suoramarkkinointia, jotta ihmiset todella ostavat.\nMutta myös suoramarkkinointi voi olla mainontaa, kuten yllä olevasta listasta näit. Tätä ei pidä unohtaa. Se on siis PALJON enemmän kuin vain puhelinmyyntiä tai myyntikirjeitä.\nSuoramarkkinointi ja brändin rakentaminen\nMaailman parhaat suoramarkkinoijat kuten vaikkapa American Express ovat onnistuneet rakentamaan arvokkaan brändin lähes täysin suoramarkkinoinnilla. Se on siis mahdollista.\nLue myös: Anttila, Hobby Hall ja postimyynnin kadonnut kotimainen osaaminen\nMuita hyviä esimerkkejä ovat muun muassa Valitut Palat ja verkkokauppajätti Amazon. Niiden menestys perustuu pitkälti juuri suoramarkkinoinnin periaatteiden ymmärtämiseen ja hyödyntämiseen.\nNäiden yritysten sydän on asiakastietokanta eli asiakasrekisteri. Se on yksinkertaisesti lista asiakkaista; mitä ovat ostaneet ja mistä he ovat kiinnostuneita. Puhun asiakastietokannasta lisää muun muassa tällä videolla.\nSen ansiosta he voivat palvella asiakkaitaan paremmin, kasvattaa asiakasuskollisuutta ja rakentaa brändiä.\nSuoramarkkinoinnilla rakennettuja tunnettuja yrityksiä.\nItse asiassa kokemukseni mukaan suoramarkkinointi on yleensä viisain valinta etenkin pienille yrityksille ja toimijoille, joiden pitää saada markkinoinnillaan tuloksia – rahaa – nopeasti.\nMyös monet suuret firmat saisivat paljon parempia tuloksia, jos hyödyntäisivät suoramarkkinointia aktiivisemmin ja ammattimaisemmin. Koska heillä on takanaan yleensä tunnettu brändi ja uskollinen asiakaskunta, joka mielellään ottaisi vastaan henkilökohtaista markkinointiviestintää.\nKuinka nopeasti tulokset tulevat?\nLegendaarinen Sears Roebuck-postimyyntikuvasto vuodelta 1909. Tämä yritys aloitti postimyynnin vallankumouksen (joka myöhemmin levisi verkkoon).\nJos esimerkiksi lähetät suoramainoksen tänään postissa, näet sen tulokset parissa viikossa. Jos lähetät sähköpostin, tulokset tulevat parissa päivässä, jopa parissa tunnissa.\nVaikka tämä juttu käsittelee suoramarkkinointia, muistutan, että parhaiten toimiva markkinointimix sisältää useita aseita, jotka tukevat toisiaan.\n[ILMAINEN BONUS: Opi tekemään tuottavaa suoraa tyylillä. Lataa 51 testattua ideaani maksutta tästä. Yli 17 000 markkinoijaa on jo tehnyt niin, joten jotain taikaa niissä on.]\nKun suunnittelet suoramarkkinointia, pidät siis mielessäsi tavoitteesi. Mitä haluat ihmisten tekevän? Ajattelevan sinua vai ostavan sinulta?\nMenestyksen avain suoramarkkinoinnissa\nPelkkä luovuus ei riitä menestykseen suoramarkkinoinnissa. Sinun pitää myös ymmärtää numeroita. Siksi paras suoramarkkinoinnin tekijä, suoramarkkinoija, on kahden ihmisen yhdistelmä: laskutaitoinen luova.\nKoska suoramarkkinoinnissa on mahdollista mitata tulosten perusteella, esimerkiksi kumpi versio mainoksesta toimi paremmin – versio A vai B? – se mahdollistaa nopean oppimisen, siitä mikä todella toimii markkinoinnissa ja mikä ei. (Tätä prosessia usein kutsutaan A/B-testaukseksi.)\nSuoramarkkinoinnin suunnittelussa mielipitellä on vähemmän arvoa kuin tavallisen mainonnan suunnittelussa. Väittely on turhaa, koska suoramarkkinoinnissa voit testata onko oletuksesi oikea vai ei.\nHarva markkinoija – etenkään Suomessa – kuitenkaan hyödyntää testausta niin paljon kuin voisi. Siksi tulokset saattavat jäädä laihoiksi ja markkinointia pidetään usein amatöörien pelikenttänä. Päätöksiä tehdään yhä suurelta osin arvausten ja mielipiteiden pohjalta kurinalaisen ja tieteellisen päätöksen teon sijasta. Valitettavasti.\nVaikka tulosten todistaminen on täysin mahdollista – etenkin suoramarkkinoinnissa, missä näet sentilleen mikä mainos toimi ja mikä ei.\nSuoramarkkinointi case esimerkki: Presidentti Donald Trumpin vaalikampanja\nVuonna 2016 Donald Trumpin ”Make America Great Again” -kampanja käytti 29 miljoonaa dollaria suoramainontaan. Alla esimerkki yhdestä Trumpin suorakirjeestä…\nSuoramarkkinointikampanja – esimerkki Donald Trump\nVuoden 2020 uudelleen valintakampanjan Trump aloitti melkein samantien tultuaan valituksi presidentiksi, hyödyntäen jälleen muun muassa suoramarkkinointia.\nUutiskanava Fox News haastatteli siitä Donald Trumpin uudelleen valintakampanjan vetäjän Brad Parscalea. Fox News ihmetteli, miksi Trump on aloitti 2020 uudelleenvalintakampanjansa jo kolme vuotta sitten? Siis käytännössä heti kun astui virkaansa.\n“Se on vain mainontaa” vastasi kampanjapäällikkö Brad Parscale. “Haluamme tavoittaa potentiaaliset äänestäjät mahdollisimman varhain. Eli ne jotka ovat suppilon yläpäässä…”\nHuomaatko miten myyntimiesmäistä Bradscalen ajattelu on? Hän puhuu jopa myyntisuppilosta vaalimainonnassa. Ajatus mikä olisi täysin vieras monelle tavalliselle poliitikolle.\nMutta Trump ei ole kuka tahansa poliitikko – hän on ensisijaisesti laskelmoiva liikemies.\nEntäs tulokset? Rahahan on paras konsultti, kuten sanonta kuuluu.\nHelsingin Sanomien mukaan “Trumpin uudelleenvalintakampanja keräsi yli 30 miljoonaa dollaria ensimmäisten kolmen kuukauden aikana.” Vertailuna Obama keräsi samassa ajassa vain kaksi miljoonaa dollaria.\nVoi olla, että Yhdysvaltojen presidentin vaaleissa näemme uuden yllätyksen, johon kukaan ei ole varautunut – paitsi Trumpin kampanjaväki. Mutta millä keinoilla Trump hankki noin törkeän potin rahaa – 30 miljoonaa taalaa lahjoituksia lyhyessä ajassa – ja saa sitä lisää joka päivä?\nBradscalen mukaan aseita ovat juuri ne samat suoramarkkinoinnin keinot, mistä minäkin jauhan muun muassa copykoulussani ja tässäkin jutussa. Esimerkiksi he pyytävät tukijoilta nimiä, sähköposteja, puhelinnumeroita, jotta voivat olla heihin suoraan yhteydessä koko kampanjan ajan.\nVaikeinta on suunnitella sellaisia suoria viestejä eri kanaviin, jotka saavat ihmiset toimimaan ja antamaan sinulle rahaa – eli ostamaan sen mitä heille myyt. Ja tehdä se onnistuneesti uudelleen ja uudelleen, ei vain kerran.\nNäin lyhyt juttu ei kuitenkaan pysty kertomaan kaikkea. Siksi olen koonnut kattavan tietopaketin toimivan suoramarkkinoinnin suunnittelusta. Saat sen alta maksutta.\nOpi tehokkaan suoramarkkinoinnin salat alan ammattilaiselta\nTilaa 51 testattua ideaani ilmaiseksi kuinka saat suoramarkkinoinnilla parempia tuloksia, kuten lisää asiakkaita, myyntiä ja voittoa. Ne eivät maksa mitään, etkä sitoudu mihinkään. Näytän paljon esimerkkejä ja kerron tarinoita hyvästä ja huonosta suoramarkkinoinnin suunnittelusta. Paina vain tätä nappia…\nHaluan 51 testattua markkinointi-ideaa maksutta\nFiled Under: Suoramarkkinointi Tagged With: asiakkuusmarkkinointi, drayton bird, markkinointi, markkinointiviestintä, postimyynti, suoramainonta, suoramarkkinointi


Kartanon Pakaritupa on avattu! - Inkalan uutisia | Inkalan Kartano\nKartanon Pakaritupa on avattu!\nIloisia uutisia: Inkalan Kartanon juhla- ja kokoustilat laajentuivat. Uutta kokoontumistilaa on remontoitu kartanon pihapiirin ihastuttavaan Pakaritupaan.\nYli 200 vuotta vanha hirsitalo on kunnostettu kauniisti. Se palvelee kokousryhmiä, juhlaseurueita ja yöpyjiä.\n– Pakaritupa on kartanon alkuperäinen päärakennus 1700-luvulta. Se on siirretty kartanon pihapiiriin 1800-luvun alkupuolella väen rakennukseksi. Siinä on sijainnut myös kartanon leivintupa ja maitohuone, Inkalan Kartanon emäntä Leila Ylitalo kertoo.\nPakaritupa on kartanon alkuperäinen päärakennus 1700-luvulta.\nViimeiset 50 vuotta rakennus on ollut mummun pirttinä – jo toista sukupolvea. Nimi Pakaritupa viittaa talon historiaan leivintupana.\nLisätila on kaksiosainen: idyllisessä savupirtissä voi pitää kokouksia, kokoontumisia ja juhlia. Tilaa on noin 30 osallistujalle. Toinen osa on yöpyjiä varten. Majoitustilaa on noin 100 neliötä, ja siksi se soveltuu oivasti pidemmänkin loman viettoon.\n– Olemme kaivanneet lisää tämän tapaisia tiloja. Tilojen vapauduttua niiden remontointi tähän tarkoitukseen oli itsestään selvää.\nPakarituvassa näkyy eilinen ja nykypäivä. Historia henkii joka hirrestä, mutta keittiö ja kokoustekniikka ovat nykyaikaa. Esimerkiksi tietokoneen voi liittää 65-tuuman televisioon, joka toistaa esitykset terävinä.\n– Vanhan tuvan ilmapiiri on aivan mahtava! Siellä voit tuntea ajan pysähtyneen ja nauttia hyvästä tunnelmasta! Ympäristö antaa kokouksille aivan uuden vivahteen. On aika rauhoittua ja tehdä hyviä päätöksiä.\nPakarituvan ruutuikkunoista avautuu auvoisa maisema. Alajärvi helmeilee rantakoivujen takana. Maisemassa levännyt mieli on valmis ideoimaan, oivaltamaan ja rentoutumaan.\npuh. 0500 767 150


Posti hukkasi Kansallisarkiston kuljetuksen kuukausiksi, ministeri pyysi selvitystä – Lähetyksen osoitekortti oli Postin mukaan ”päässyt repeytymään” - Kotimaa | HS.fi\nPosti hukkasi Kansallisarkiston kuljetuksen kuukausiksi, ministeri pyysi selvitystä – Lähetyksen osoitekortti oli Postin mukaan ”päässyt repeytymään”\nEurooppa- ja omistajaohjausministeri Tytti Tuppurainen (sd) kertoi torstaina Twitter-tilillään pyytäneensä Postilta selvityksen palvelujen laadusta ja luotettavuudesta sekä erityisesti Kansallisarkiston aineiston katoamisesta.\nKansallisarkisto Helsingissä torstaina 8. huhtikuuta.Kuva: Markku Ulander / Lehtikuva\n9.4. 11:18 | Päivitetty 9.4. 16:04\nPosti hukkasi Kansallisarkiston historiallisia aineistoja sisältäneen kuljetuksen lähes kolmeksi kuukaudeksi.\nKuljetus sisälsi lukittavan salkun, jossa oli yhteensä neljä arkistokoteloa, kertoo Kansallisarkiston johtaja Päivi Hirvonen. Koteloiden sisältämä aineisto ei ollut salassa pidettävää eikä arkaluontoista.\nTämän viikon keskiviikkona kuljetus löytyi Postin hallinnasta. Kuitenkin jo ennen aineiston löytymistä Kansallisarkisto ehti ilmoittaa päättäneensä luopua Postin kuljetuspalveluiden käytöstä kaukolainoissa. Kansallisarkiston mukaan syynä olivat aineistojen katoaminen ja vakavat häiriötilanteet.\nHirvonen sanoo, että yhtä pitkää katoamista ei ole aiemmin tapahtunut mutta muita toimitushäiriöitä kaukolainojen kanssa on ollut. Vaikka Kansallisarkisto on sopinut Postin kanssa ovelta ovelle -tyyppisestä palvelusta, on esimerkiksi Kansallisarkistolle lähetettyjä toimituksia päätynyt Postin palvelupisteisiin.\nTorstaina eurooppa- ja omistajaohjausministeri Tytti Tuppurainen (sd) kertoi Twitter-tilillään pyytäneensä Postilta selvityksen palvelujen laadusta ja luotettavuudesta sekä erityisesti Kansallisarkiston aineiston katoamisesta.\n”Luotettava postin kulku on Postin toiminnan perustaa. Kansallisarkiston päätös luopua Postin palvelujen käytöstä on käytävä läpi perin juurin”, Tuppurainen kirjoitti.\nHirvonen kertoi perjantaina aamulla, ettei hän tiedä selvityksestä vielä kyseistä twiittiä enempää.\n”Posti on jo aiemmin ilmoittanut, että he selvittävät ja tutkivat, mistä asia johtuu. Joka tapauksessa on hyvä, että asiaa selvitetään.”\nJyväskylästä tammikuun puolivälissä kohti Helsinkiä suunnannut kuljetus saapui kyllä Helsinkiin, mutta ei lähtenyt eteenpäin Kansallisarkistolle.\nLähetys oli lähes kolme kuukautta perillesaamattomien pakettien joukossa, kertoo Postin paketti- ja verkkokauppapalveluiden liiketoimintajohtaja Tommi Kässi.\n”Sen osoitekortti oli päässyt repeytymään. On hyvin harvinaista, että niin tapahtuu”, Kässi sanoo.\n”Luonnollisesti olemme hyvin pahoillamme siitä, mitä kyseisen paketin kohdalla tapahtui.”\nKässin mukaan Posti selvittää tapahtumat perin pohjin ja ”ottaa opiksi tehdyistä virheistä”. Pyydetty selvitys valmistuu hänen mukaansa ensi viikon maanantaina.\nKansallisarkiston päätös keskeyttää Postin kuljetuspalveluiden käyttö kaukolainoissa pitää ainakin toistaiseksi, Hirvonen kertoo. Kansallisarkisto aikoo valita tilalle kuljetusyrityksen kilpailuttamalla.\nPostin kadottamasta kaukolainausaineistosta ovat kertoneet aiemmin muun muassa Ilta-Sanomat ja Yle.\nOikaisu 10.4. kello 15: Uutisessa oli aiemmin virheellisesti kuva Åbo Akademin kirjaston säilyttämästä K. Suomen Talousseuran arkistosta.\nPosti|”Kun laitan kirjeen postilaatikkoon, se on kuin osallistuisin arpajaisiin” – Postipalvelut tuottavat suomalaisille päänvaivaa, Postin mukaan suurin osa ongelmista selittyy jatkuvalla muutospaineella\nKotimaa 26.10.2020 6:17\nKoulu|Posti hukkasi ylioppilastodistukset – tuoreet ylioppilaat saattavat saada ne vasta ensi viikolla\nKotimaa 27.5.2020 15:34


FC Ylivieska - Päivityksiä peliasuja koskevaan ohjeistukseen\nEtusivu »Päivityksiä peliasuja koskevaan ohjeistukseen »\nPäivityksiä peliasuja koskevaan ohjeistukseen\n6.2.2019 18:45 Uutiset / Pääsivusto\nHallitus teki kokouksessaan 1.2. seuraavia päivityksiä peliasuja koskeviaan ohjeistukseen:\nNimen painaminen peliasuun\nKoska FC Ylivieskan viralliset värit ovat keltainen ja musta, päätettiin että joukkueille hankittaviin uusiin keltaisiin pelipaitoihin painetaan tästä lähtien pelaajan sukunimi punaisen sijasta mustalla.\nPäätettiin, että joukkueet voivat halutessaan hankkia kakkospeliasuksi mustan pitkä- tai lyhythihaisen pelipaidan varustetoimittaja Umbron mallistosta. Ehtona kuitenkin on, että kakkospelipaita on yhtenäinen koko joukkueella. Kakkospelipaitana voidaan edelleen käyttää entiseen tapaan punaista harkkapaitaa – tämänkin täytyy olla yhtenäinen koko joukkueella. Punainen harkkapaita on edelleen seuran virallinen harjoituspaita.


J - Sivu 1\nJalkapallo Bowl "84\nVilhelmiina Koskela 09-03-2018\nJalkapallo Bowl '84, joka tunnetaan myös nimellä Soccer Bowl -sarjan '84, oli Pohjois-Amerikan Soccer Leaguen pudotuspelit mestaruuden lopullinen 1984 kauden. Tapahtuma riitautettu best-of-kolme sarjaan Chicagon Sting ja Toronton Blizzard. Ensimmäinen peli sarjassa pidettiin 1. lokakuuta 1984 Comiskey Park, Chicago, Illinois. ...\nAake Leinonen 09-03-2018\nRabbi Yitzhak Cohen on israelilainen poliitikko joka on toiminut jäsenenä Knessetin Shas vuodesta 1996, ja on entinen varavaltiovarainministeri. Elämäkerta Syntynyt Ashkelon, Cohen tarjoillaan kaupungin valtuuston ja oli sen entinen apulaiskaupunginjohtaja. Hän toimi pääsihteeri Shas "oppilaitos. Hän valittiin ensimmäisen kerran Knessetin vuonna 1996. Hänen ...\nJärki ja tunteet ja Sea Monsters\nLyydia Elomaa 09-03-2018\nJärki ja tunteet ja Sea Monsters on parodia romaani Ben H. Winters, Jane Austen hyvitetään laatijoista. Se on mashup tarina, joka sisältää elementtejä Jane Austenin 1811 romaani Järki ja tunteet ja yhteiset kestoilmaisuja merestä hirviö tarinoita. Se on temaattinen jatko ...\nTaina Haavisto 09-03-2018\nJotta voidaan osoittaa syy useimmissa anglosaksisissa laki järjestelmiä, on eräänlainen tuomioistuimen päätöksellä, joka vaatii yhden tai useamman asianosaiset perustella, selittää, tai todistaa jotain tuomioistuimelle. Tuomioistuimet yleisesti käytössä tilauksia näyttää syy kun tuomari tarvitsee lisätietoja ennen kuin se päättää olla myöntämättä ...\nSasu Hakanpää 09-03-2018\nJakaminen kuu oli ihme johtuvan islamilaisen profeetta Muhammedin, johdettu Koraanin jae 54: 1-2, ja mainitsi Muslim perinteitä kuten Asbab al-nuzul. Jotkut Muslimitutkijat tulkita tapahtuman kirjaimellinen jaettu kuu, kun taas toiset tunnistaa se optinen harha. Jotkut väittävät, että jae viittaa johonkin, ...\nMimosa Kauppinen 08-03-2018\nJogurtti yhteys oli huumeiden salakuljetus rengas, joka liikennöi Indianapolis, Indiana, Yhdysvallat, 1970-luvun lopulla ja 1980-luvun alussa. Syyttäjät arvioi, että jengi juoksi arviolta 250000 kiloa Kolumbian, Jamaikan ja Thaimaan marihuana. Jakelu kurotti yksitoista Keskilännen osavaltioissa ja arvo oli US $ 50 ...\nVoitto Ruutu 08-03-2018\nJulkinen kuuleminen, tai yksinkertaisesti kuuleminen, on sääntelyn prosessi, jossa yleisön tuloon heitä koskevissa asioissa haetaan. Sen tärkeimmät tavoitteet ovat parantaa tehokkuutta, avoimuutta ja kansalaisten osallistumista suuriin hankkeisiin tai lakeja ja politiikkoja. Se sisältyy yleensä ilmoittaminen, neuvottelut sekä osallistuminen. Usein käytetty ...\nKirsi Ahonen 08-03-2018\nJakovlev Jak-6 oli Neuvostoliiton kaksimoottorinen apuohjelma lentokone, kehitetty ja rakennettu toisen maailmansodan aikana. Sitä käytettiin lyhyen kantaman valo yö pommikone ja kevyt liikenne. Kehitys Huhtikuussa 1942 Jakovlev suunnittelu toimisto sai tehtäväkseen suunnitella kaksimoottorinen apuohjelma kuljetuskone täydentää pienempiä Yksimoottorisella lentokoneiden kuten Polikarpov U-2. ...\nVirva Miettinen 08-03-2018\nPhiladelphia johdinautojärjestelmän, tai jälkiä vaunu järjestelmä sellaisena kuin se tunnetaan sen toimijan, osa julkisen liikenteen verkko palvelee Philadelphia, osavaltiossa Pennsylvania, Yhdysvallat. Se avattiin 14. lokakuuta 1923 ja on nyt toiseksi pisimpään elänyt johdinauto järjestelmä maailmassa. Yksi vain viisi tällaista tällä ...\nTerttu Nousiainen 08-03-2018\nEversti Jevgeni Georgievich Pepeljajev oli Neuvostoliiton hävittäjälentäjä Korean sodan, ääntenlaskenta 20 taposta, toinen vain hänen maanmiehensä Nikolai Sutyagin n 21. Varhainen ura ja toisen maailmansodan Pepeljajev syntyi 18. maaliskuuta 1918 Bodaibo, Irkutsk, Itä-Siperiassa, poika rautatie työntekijä. Hänen vanhempi veljensä Konstantin värväytyi Neuvostoliiton ...


Showroom Finlandin HAVAS riippuvalaisin on tee-se-itse valaisin joka toimitetaan litteässä rasiassa kokoamisohjeineen. Vanerivalaisin rakentuu kymmennistä koivuvaneriliuskoista, jotka liitetään toisiinsa älykkään rakenteen muodostamiseksi. Saatavana on kolme kokoa: Havas 40 (halkaisija 40 cm), Havas 50 ja Havas 70. Vaneriliuskat ovat pintakäsittelemätöntä luonnolista koivua. Valaisin kootan ilman liimaa tai metalliosia. Suunnittelija Tuukka Halonen.\nPakkauksen koko: 64 x 20 x 9 cm


Hyvinkää Falcons | Jan Vilkko Falconsin puolustuksen koordinaattoriksi\nJan Vilkko Falconsin puolustuksen koordinaattoriksi\n22 loka Jan Vilkko Falconsin puolustuksen koordinaattoriksi\nPosted at 19:06h in Uncategorized\tby\tJanne Halla-aho 0 Comments\nKokenut Jan Vilkko ottaa vastuun Falconsin puolutuksesta tulevalla kaudella. Jan Vilkko on valmentanut aiemmin Vaahteraliigassa menestyksekkäästi sekä Porvoon Butchersia että Helsinki Wolverinesia.\n”Olen innoissani”, sanoo Falconsin päävalmentaja Rami Lilja ”Jan Vilkko tuo puolustuksen valmennukseen paljon osaamista ja näkemystä. Hän on analyyttinen ja jaksaa panostaa detaljeihin. Meidän ajatuksemme sopivat hyvin yhteen ja arvostan suuresti hänen kokemustaan sekä ammattitaitoaan. Vilkko on valmentaja, joka ei tuo systeemiä joukkueeseen vaan rakentaa systeemin joukkueen palasten mukaan. Tämä on Falconsin puolustukselle kova juttu ja pelaajamme tulevat varmasti kehittymään talven aikana Vilkon komennossa.”.\nMyös Jan Vilkko sanoo odottavansa tulevaa kautta ja paluuta vastuuvalmentajan tehtäviin: ”Omat työkuvioni ovat rauhoittuneet ja kun kotonakaan ei enää käytetä vaippoja, on minulla jälleen aikaa panostaa valmentamiseen. Lajin valmentamisessa pidän eniten innokkaiden yksilöiden kehittämisestä sekä toimivan puolustuskokonaisuuden rakentamisesra. Tähän meillä on Hyvinkäällä hyvät edellytykset, joten ei mutta kuin hommiin ja ensi kesänä katsotaan, mihin rahkeemme haastajan asemassa riittävät.”.\nRami Liljan mukaan lisää valmentajanimityksiä on luvassa: ”Tavoitteena on rakentaa 5-7 hengen valmennustiimi tulevalle kaudelle. Oma filosofiani on aina lähtenyt siitä, että tarjoamme pelaajille valmennuksen, jossa he pääsevät aidosti kehittymään ja sitä kautta saavuttamaan onnistumisia pelikentällä. Onnistumiset ruokkivat menestystä ja joukkueena meidän tavoitteemme ovat korkealla.”.\nJan Vilkko pähkinänkuoressa\n2004-2007 Porvoon Buthers (puolustuksen koordinaattori/päävalmentaja)\n2010 Helsinki Wolverines (puolustuksen apuvalmentaja)\n1994-2003 Porvoon Butchers (DE, OLB, SS)\n1997-98 Pittsburgh State University training squad (ILB)\n1998 Herlev Rebels Tanska (OLB/ pelaajavalmentaja)\n1999 Paderborn Storm GFL (ILB/ pelaajavalmentaja)


Tabletti neuloosiin – PUIKKOMAISTERI\nKirjoittanut Puikkomaisteri on maaliskuu 13, 2015 maaliskuu 13, 2015\nEräässä ryhmässä tuli puhetta siitä, minkä tablettitietokoneen käsityönharrastaja hankkisi. Ei liene salaisuus kenellekään, että minä olen iHärpäkkeiden käyttäjä, mutta kiinnostuin aiheesta kovasti, koska onhan nuo Android-käyttöjärjestelmää käyttävät vehkeet paljon halvempia. Kadehdin myös sitä ominaisuutta, että niihin voi liittää muistikortin, iPadin muisti kun ostetaan koneen mukana, eikä se ole ihan halpaa.\nKeskustelussa otettiin kantaa muun muassa viruksiin ja tietoturvallisuuteen. Yleisesti Applen laitteita pidetään turvallisempina, mutta totta on sekin, jonka eräs (ilmeisesti alan ammattilainen) totesi, että suurin tietoturvauhka on aina käyttäjä itse. Omalla tietoturvakäytöksellä on tärkein merkitys.\nJoku keskustelija sanoi, että jos ostaa iPadin, pitäisi muidenkin laitteiden olla Applen laitteita. Sehän ei ole totta, koska kyllähän iPadin valokuvat, turvakopiot jne. tallentuvat helposti myös PC:lle (joskin ne voi helpommin tallettaa pilveen). Laitteiden yhteensopivuus olisi olennainen kysymys, jos ne käyttäisivät samoja ohjelmia. Minulla ei taida olla yhtään varsinaista käsityösovellusta, joka toimisi sekä pöytäkoneessa että tabletissa. Siinä mielessä se, onko pöydällä PC vai Macintosh on epärelevantti kysymys. Tiedostot kyllä siirtyvät kaikkien koneiden välillä käyttöjärjestelmästä riippumatta.\nNormaali työnkulkuni on sellainen, että piirrän kaaviot IntwinedStudio-ohjelmalla ja kirjoitan joko iPadissa tai kannettavalla ohjeen tekstitiedostoksi (mahdollisesti yhdistän ne pöytäkoneella taitto-ohjelmassa) sekä tallennan tiedostot pdf-muotoon pilvipalvelimelle, josta ne ovat sitten luettavissani, millä tahansa pdf-tiedostoja lukevalla ohjelmalla (niitä on monia) tai esimerkiksi KnitCompanion ohjelmalla. Jotkut käyttävät mieluummin Knit Designer -sovellusta. Joskus joudun muuntamaan jpg-tiedostoja pdf:ksi tai päinvastoin, se on helppoa omalla sovelluksellaan.\nVilkaisin googlen kaupassa android-sovelluksia, enkä löytänut neulontasovelluksista yhtään sellaista, joita itse käytän aktiivisesti. Neulontalehtiä, ohjeita ja kirjoja toki voi ostaa ja lukea millä tahansa laitteella. Android-appseissa näyttää olevan kerroslaskuria, mallikirjastoja jne., mutta varsinaisia suunnitteluohjelmia en löytänyt, joita taas iPadille on useampiakin.\nItse käytän aika paljon myös piirrosohjelmia, niitäkin on saatavissa a-laitteille ihan kiitettävästi. Syy, miksi haluan laitteessani olevan tarpeeksi muistia, johtuu eniten siitä, että matkustaessani tykkään neuloa ja katsoa elokuvia. 16 gigaisessa laitteessa tulee äkkiä rajat vastaan, kun yksi elokuva vie noin 5 gigaa. Äänikirjat veisivät vähemmän tilaa.\nJos ei varsinaisesti suunnittele neuleita, vaan tekee muistiinpanoja, ottaa kuvia, hankkii ja lainaa käsityökirjoja tai -lehtiä sekä liikkuu sosiaalisen median käsityöryhmissä ja erilaisilla käsityösivustoilla, ei liene kauhesti väliä, mikä laite on käytössä.\nTilanne muuttuukin, jos käsityöimmeinen suunnittelee ohjeita, joita haluaa jakaa. Keskeisiä vaiheita ohjeita tuottavalle käsityöihmiselle ovat\nluonnostelu (piirtäminen, valkokuvien ja piirrosten yhdistäminen jne.)\nsuunnittelu (ohjepiirrosten ja kaavioiden toteuttaminen)\nohjeiden toteuttaminen (ohjetekstin luominen kuvien, kaavioiden ja tekstin yhdistäminen)\ndokumentointi (esim. muistiinpanot ja kuvat omista käsitöistä ) ja dokumenttien hallinta\ntiedostojen siirtäminen ja tallettaminen laitteiden (pilvipalvelin, kamera, tabletti, tietokone, puhelin) välillä ja muuntaminen (yleisin: jgp>pdf>jpg)\nAktiivinen, myyntiohjeitakin tuottava harrastaja joutuu ehkä ratkaisemaan nämäkin asiat (ja varmasti vielä muitakin):\nohjeiden jakaminen/myyminen omilta alustoilta\nblogin tai verkkokaupan hallinta\nmaksujen maksaminen, vastaanotto ja siirtäminen\nvisuaalisen ilmeen, e- ja painotuotteiden valmistus\ntaitto-ohjelmat, kuvankäsittely (pöytäkoneella)\napuohjelmat vedosten hallintaan (voi hoitaa myös iPadilla)\ntaloushallinta (kuittien skannaaminen kirjanpitoa/verotusta varten, kirjanpito jne.)\nKaikkiin näihinkin tarpeisiin on hyviä iPad-sovelluksia tarjolla.\nEdellinen artikkeli OSA 1: Sen sata tapaa aloittaa sukka…\nSeuraava artikkeli UFO kaapista


Kuvat: Aikaisin palanneet kurjet ihastuttavat Etelä-Suomessa - Kotimaa - Uutiset - MTV.fi\nKuvat: Aikaisin palanneet kurjet ihastuttavat Etelä-Suomessa\nKotimaa Julkaistu 08.04.2017 21:07\nKeijo Väänänen ikuisti muuttomatkalla olevan kurjen tänään Uudessakaupungissa. Keijo Väänänen\nMuuttomatkalla olevat kurjet ovat ihastuttaneet lintubongareita tällä viikolla eteläisessä Suomessa. Asiantuntijan mukaan kurkien muutto on aikaistunut vuosi vuodelta.\nLintujen suojelujärjestö Birdlifen tiedottaja Jan Södersved kertoo, että ensimmäinen suuri kurkien muuttoaalto koettiin tänä keväänä viikko sitten sunnuntaina.\n– Esimerkiksi Raaseporissa yhdessä paikassa oli havaittu silloin yli 1 500 kurkea. Se on kohtalaisen suuri määrä näin aikaisin, Södersved arvioi.\nSödersvedin mukaan kurkien muutto on aikaistunut viime vuosikymmenien aikana.\n– Se, että niitä näkee suuria määriä tähän aikaan, ei ole enää poikkeuksellista. Jos runsasta muuttoa olisi nähty tähän aikaan vuodesta 30 vuotta sitten, se olisi ollut ihmeellistä. 1950- ja 60-luvuilla kurjet muuttivat Suomeen keväällä vapun aikoihin. 1980-luvulla kurjet tulivat 25. huhtikuuta paikkeilla. Nykyään kevään päämuutto voi olla huhtikuun puolessa välissä ja jopa ennen sitä.\nMuuton aikaistuminen johtuu Södersvedin mukaan ainakin osittain ilmastonmuutoksesta.\n– Kurki on melko pitkän matkan muuttaja. Esimerkiksi Afrikassa tai Israelissa talvehtiva kurki ei voi tietää sitä, millainen kevät täällä on, mutta talvet ovat muuttuneet leudommiksi ja keväät ovat aikaistuneet koko Länsi- ja Pohjois-Euroopassa. Ennen muinoin tähän aikaan on vielä etelässäkin ollut lunta, mutta enää ei ole ja linnut pääsevät jatkamaan muuttoaan paljon aiemmin kuin ennen.\nSuomessa on bongattu viime aikoina myös muita muuttolintuja: Kevään ensimmäisiä haarapääskyjä on nähty kuluneella viikolla muun muassa Espoossa. Taivaalla on lennellyt myös muun muassa rohkeita peippoja ja rastaita.\nKaikki jutun kurkikuvat: Keijo Väänänen.\nTutkimus: Ilmastonmuutos aikaistaa lintujen muuttoa 28.12.2016\nTuhansia hanhia kuoli kaivoksen myrkkyvesiin 8.12.2016\nOnko Malmin lentokentän alasajo jo alkanut? Uudet vuokrasopimukset hämmentävät Ulkoministeriö Helsingissä valaistiin Ruotsin lipun väreihin


Helppokäyttöinen niskan hierontalaite (pakkausvaurio)\nEtusivu / Muut tuotteet / Ale-tuotteet / Helppokäyttöinen niskan hierontalaite (pakkausvaurio)\nVerenkiertoa parantava, kipu- ja jännitystiloja lieventävä helppokäyttöinen niskan hierontalaite.\ntuotetunnus (SKU) UNEKSI117_ALE Osastot: Ale-tuotteet, Hieronta, Kaikki tuotteet Avainsanat tuotteelle hierontalaite, niskan hieronta\nHUOM! Tämän ale-erän pakkauslaatikot ovat kärsineet rahdissa ja ovat reunoiltaan rytyssä, mutta itse tuotteeseen ja sen toimintaan tällä ei luonnollisestikaan ole vaikutusta.\nTehokas niskan hierontalaite voi auttaa sinua mm. silloin, jos kärsit niskan jäykkyydestä, päänsärystä, et pysty rentoutumaan tai haluat parantaa verenkiertoasi. Laitteeen käyttö voi auttaa sinua nukkumaan paremmin ja saamaan lisää liikkuvuutta. Hierova kohta on helppo kohdistaa juuri sinne minne haluat.\nNiskaan kohdistuu päivittäin suunnaton määrä painetta ja stressi sekä staattinen työ aiheuttavat ongelmia niskan alueella. Muutaman minuutin käsittelyllä voit saada rennomman olon ja samalla verenkiertosi parantuu.\nKäyttö on äärettömän yksinkertaista: laita virtakytkimestä (kuvassa musta muovilaatikko, joka sijoitetaan laitteen taskuun) virta päälle, kiedo laite alla olevan kuvan mukaisesti kaulasi ympärille miellyttävälle kireydelle ja kiinnitä tarranauhalla edestä. Käytä 5-10 minuuttia kerrallaan, ei koskaan yli 30 minuuttia!\nToimii neljällä AA-paristoilla (eivät tule laitteen mukana)\nJos laite on pitkään käyttämättä, poista siitä paristot\nÄlä puhdista laitetta vedellä tai liuottimilla\nKirjoita ensimmäinen arvio tuotteelle “Helppokäyttöinen niskan hierontalaite (pakkausvaurio)” Peruuta vastaus


Jo edellisenä syksynä oli tarkoitus keittää olut mihin lisätä oman pihan karhunvadelmia. Marjoja tulee suurin määrin loppukesällä, mutta ne eivät pakastu kovinkaan hyvin, ja siksi niistä jää usein iso osa käyttämättä. Nyt suunnitelma niiden hyödyntämisestä oluen keitossa oli hyvissä ajoin valmiina.\nAluksi mietimme että jokin tumma stoutti saattaisi olla oikea valinta "pohjaksi" marjoille, mutta se olisi ollut ehkä vähän yllätyksetön vaihtoehto. Vähän erilaista kulmaa aiheeseen lähdettiin siis etsimään saisonista, ranskalais-belgialaisesta maalaisoluesta.\nEnnen keittämistä kävi sellainen haveri, että eräs nimeltä mainitsematon anoppi oli omin luvin käynyt poimimassa useamman litran karhunvatukoista hillotarpeiksi, joten päätimme että tarvitsemme joitakin toisia marjoja täyttämään hillon keittelyn aiheuttaman marjavajeen. Viereinen puska pihan nurkassa on aronia, ja mikäs siinä, aronioita päätettiin käyttää.\nEnnakkotoimena marjoja lämmitettiin muutama minuutti n. 65- asteisessa vedessä jonkinlaisena pastöroinnin tapaisena pöpöjen vähentäjänä (marjojen ulkokuori on yksi varmimmista paikoista löytää mm. villihiivoja), ja sitten ne pakastettiin soluseinien rikkomiseksi, minkä puolestaan pitäisi auttaa vapauttamaan makuja olueeseen. Marjoja tuli loppujen lopuksi noin 3 kg, joista aronioita oli noin kolmasosa.\nOluen mallaspohja käsitti:\nvehnämallas 10% (+10% vehnän määrästä kaurankuoria)\nOG tavoitteena oli 1.052, mutta jäimme 1.047:ään. Humalat olivat Magnumia ja Willamettia, joita lisättiin noin 27 IBUn edestä heti keiton alussa. Hiivaksi valikoitui Wyestin 3726 "Farmhouse Ale", josta keitettiin 1,5 litran startteri. Koska kuitenkin keitimme ison 50 litran erän, lisäsimme myös kaksi pussillista Danstarin "Belle Saison"- kuivahiivaa.\nOlut laitettiin aluksi käymään 22- asteeseen, ja kahden päivän kuluttua lämpö nostettiin terraariolämpömaton avulla 27- asteeseen. Viikon kuluttua lisäsimme sulatetut marjat toiseen puhtaaseen käymisastiaan, muussasimme niitä mehun vapauttamiseksi ja lapposimme yhä käyvän oluen niiden päälle. Sitten pönttö laitettiin takaisin lämpömaton päälle vielä viikoksi.\nOminaispaino oli pullotettaessa mukavan rapsakka 1.004. Wyestin hiiva ei varmaankaan yksinään olisi käynyt ihan näin kuivaksi, ja hyvänä vetoapuna oli tuo kuivahiiva. Suurin osa makumaailmasta tuli kuitenkin tästä hyvin persoonallisesta nestehiivasta. Parin päivän kylmennys pudotti marjat käymispöntön pohjalle ja pulloihin meni loppujen lopuksi hyvin "vähähöttöistä", joskin samean puoleista olutta. Pullotussokeri laskettiin tuhtiin 3.5- kertoimen hapotussuhteeseen.\nTämän maistelua odotettiin tavallista hartaammin (taas!), kun raaka-aineiden kanssa puuhailuun oli mennyt aika paljon vaivaa ja odotukset olivat siksi korkealla. Onneksi emme joutuneet pettymään.\nOlut kaatuu lasiin persikan punertavan kellertävänä ja sameana, pinnalle nousee runsas valkoinen hienojakoinen vaahto. Tuoksussa on takuuvarmaa Belgiaa; fenoleja ja pippuria, mutta myös Viennamaltaan maanläheistä makeutta. Suutuntuma on pirtelömäisen täyteläinen, mitä vaikutelmaa korostaa hiivan aavistuksenomainen jugurttimainen happamuus. Juodessa voi melkein tuntea poskellaan leppeän ranskalaisen maalaistuulen. Marjat eivät nouse ihan tunnistettavalle tasolle asti vaan tyytyvät vahvistamaan kirpeitä ja happamia nuotteja, jotka toimivat hyvin maltaiden leipämäisyyden vastakohtana. Tätä tekee mieli juoda isoina kulauksina, ja tuopillinen loppuu nopeasti. Lopullinen 5,5% vahvuus on aika sopiva. Ensi kerralla pari kiloa enemmän karhunvatukoita joiden metsäistä, melkein sieniä muistuttavaa umamin makua haluaisi mielellään päätyvän lopputuloksessa maistettavalle tasolle. Aroniaa oli aika sopivasti jo nyt.\nTyytyväinen täytyy olla. 3726 on ehdottoman hieno hiiva jota täytyy käyttää uudemmankin kerran, sääli vain että se ei ole saatavissa kuin osan aikaa vuodesta. Lisäplussana on sekin että hiiva jämähtää todella tiukaksi kakuksi pullojen pohjalle ja oluen voi kaataa huoletta "puhtaana" lasiin.\nLähettänyt Onkel klo 22.43 Ei kommentteja:\nMuutama vinkki aloittelevalle kotioluen keittäjälle\nPuolitoista vuotta täynnä tätä oluttouhua. On tullut opittua todella paljon, suurin osa tietysti kantapään kautta. Jotkin kotiolutkirjallisuudessa sääntöinä pidetyt käytännöt ovat paljastuneet turhiksi, kanonisoituneiksi määräyksiksi joita kirjoittaja toisensa jälkeen toistaa ilman sen kummempaa käytännön kokemusta. Olutmaailma on auennut käsittämättömän laajana silmiemme eteen, ja seuraavan vuoden juttuja lienevät ensimmäisten hyväksi havaittujen reseptien hiominen, ja ehkä johonkin tiettyyn löyhään tyylisuuntaan keskittyminen.\nSeuraavassa kuitenkin muutama vinkki niistä asioista joiden kanssa olemme kolauttaneet päämme seinään, siinä toivossa että ne auttavat jotakuta säästämään omaansa:\n1. Käytä tarpeeksi hiivaa. Tällä tavoin saat kunnollisen ja voimakkaan käymisen, ja hiiva jaksaa käydä tarpeeksi kuivaksi saakka. 11,5 gramman pussi kuivahiivaa riittää ehkä 20 litraan keskivahvuista olutta, 30 litraan laitamme 2 pussia, 40 litraan 3 pussia ja 50 litraan 4 pussia. Uskomme myös kuivahiivan nesteyttämiseen ennen käyttöä, sekä vierteen ilmaamiseen ravistelemalla: aina kun olemme jättäneet jommankumman edellisistä tekemättä, on ominaispaino jäänyt turhan suureksi. Hyvää dataa tästä yleisestä kiistan aiheesta: https://bkyeast.wordpress.com/2012/10/15/yeast-rehydration/.\n2. Hanki jääkaappi ja termostaatti. Hiiva on oluen makuun, jos ei nyt ihan aina eniten, niin ainakin todella paljon vaikuttava tekijä, ja se käyttäytyy erilailla eri lämpötiloissa. Jos et pysty hallitsemaan käymislämpöä, on turha investoida mihinkään kalliisiin muihin vermeisiin, koska niillä ei ole juurikaan merkitystä lämpötilakontrollin tärkeyden rinnalla. Jääkaapin avulla pystyt myös suorittamaan ennen pullottamista ns. "Cold-crash": in, jossa siis olut kylmetetään pari asteiseksi muutamaksi päiväksi, jolloin hiiva ja kaikki muu moska laskeutuu käymisastian pohjalle.\n3. Liittyen edelliseen, kun sitten pullotat sitä kylmää ja kirkasta oluttasi, ja sekoitat siihen (yleensä kuumaan) veteen liuotetun pullokäymissokerin, niin sekoita tämän jälkeen olut huolellisesti: kuuma ja viskoosi sokeriliemi ei sekoitu helposti kylmään olueeseen, minkä tuloksena suurimmasta osasta pulloistasi puuttuu parin viikon kuluttua hapotus melkein tyystin, ja muutamat (pullotusastian pohjalta pullotetut) pullot ovat kuin kuohuvia olutpommeja. Usko pois, kokeiltu on...\n4. Säädä panovetesi. Vaikka suurin osa kotioluen panijoista sanoo, että on täysin mahdollista tehdä loistavaa olutta ilman vesiprofiilin kanssa lutraamista, niin hyvin yksinkertaisella ja halvalla virittelyllä saa kuitenkin selviä makueroja aikaiseksi. Itse vakuutuimme siitä keittämällä viime kesänä vahvasti humaloidun jenkkityylisen pale alen ensimmäistä kertaa ilman reiluhkoja kipsijauhelisäyksiä, ja maku ei vain ollut niin terävä ja "puraiseva" kuin mihin olemme yleensä näiden reilummin humaloitujen kohdalla tottuneet. Ilmainen vesilaskuri bru'nwater on helppo käyttöinen pienen paneutumisen jälkeen, ja esimerkiksi Water- kirjasta saa jo vähän syvällisempää tietämystä aiheesta.\n5. Anna oluesi kypsyä. Myönnetään, sorrumme aina itsekin samplaamaan vain viikkoa tai paria aiemmin pullotettuja oluita, ja koskaan ne eivät maistu kovinkaan hyviltä vielä silloin. Yritä rakentaa ahkeralla panemisella itsellesi "olutpuskuri", niin että aina juot oluita jotka ovat olleet pullossa ainakin kolme viikkoa, mieluummin ylikin. On totta että humalan aromit alkavat kuoleentua aika nopeasti pullossa, mutta kyllä kuukauden pullossa kypsynyt on aivan erimakuista verrattuna viikon vanhaan raakileeseen. (Yksi mielenkiintoinen kokeilu olisikin vanhojen, 1800-luvun mukaisten aitojen India Pale Alejen keittäminen; niitä kuuluikin säilyttää vuoden jos kaksikin ennen juomista, ja siksi ne alunperin humaloitiin 2-3 kertaa sillä humalamäärällä kuin tämän päivän IPAt. Sitten kun niiden juomisen aika tuli, olivat katkerot yhä sopivan tiukat mutta koko olut oli kypsynyt joksikin taivaalliseksi mistä me nykyisen hektisen maailman asukkaat voimme vain unelmoida...)\n6. Jos pullotat oluesi, tee itsellesi palvelus ja tilaa tämä korkitin. Kun sen hommasimme loppuivat kaikki korkkeihin liittyvät ongelmat kuin seinään.\nLähettänyt Onkel klo 20.12 Ei kommentteja:\nMaistelu: Wee Heavy\nMalkein pari kuukautta on tämän oluen keitosta vierähtänyt. Se sai parin viikon käymisen jälkeen, kun ominaispaino tuntui stabiloituneen 1.016: een, mennä jääkaappiin kypsymään reiluksi kuukaudeksi. Täytimme Speidelin 30- litraisen käymispöntön ääriään myöten jottei mukaan jäisi olutta pilaavaa happea. Jostain syystä vanha jääkaappimme oli parin viikon kuluttua vetäissyt itsensä noin viisi astetta pakkasen puolelle, mutta olut ei reilun alkoholipitoisuutensa ansiosta ollut kuitenkaan jäätynyt. Suurimman osan ajasta lämmöt olivat n. 1-3 astetta.\nPullotettaessa olut oli jo todella kirkasta. Lisäsimme pullotushiivaksi noin reilun teelusikallisen Fermentiksen S-33 kuivahiivaa, jotta mukana varmasti olisi eläviä hiivasoluja hapottamaan oluen.\nOlut kaatuu lasiin kauniin kastanjan punaruskeana, tiivis vaahto ei jaksa kauan sinnitellä mutta jää kuitenkin pinnan peittäväksi sametiksi. Tuoksu on hedelmäinen, makea ja rusinainen. Suussa olut on aavistuksen öljyistä, melko viskoosia, kuin madeiraa joisi. Pähkinöitä, rusinaa, mantelia, luumuja... taatelikakku! Vanhanajan kartanon jälkiruokapöydästä löytäisi kaikki nämä maut. Jälkimaussa hieman alkoholin lämpöä ja fariinisokeria. Hapot ovat ainakin vielä hyvin maltilliset. Alkoholia tuli laskennallisesti noin 7,4%, mukavaa lämmikettä tähän hyytävään syksyyn!\nKeitettäessä ilmenneeseen huonoon konversiotehoonkin löytyi lopulta selitys: Monster Millin telojen välyksen säädön lukitsevat ruuvit olivat löystyneet omia aikojaan ja päästäneet telat aukeamaan, jolloin tietystikään mallas ei murskautunut tarpeeksi. Nyt kun kiristettiin niin taas ovat tehot siellä 77%:n tietymissä.\nMutta kyllä varsinkin vahvemmilla oluilla tämä kypsyttäminen tuntuu tekevän suorastaan ihmeitä. Tätäkin jos säästää vielä tuonne jouluun saakka niin saattaa olla melkoisen maukasta kyytipoikaa takan lämmössä villasukat jalassa nautittuna.\nLähettänyt Onkel klo 17.37 Ei kommentteja:\nJotakuinkin tasan vuosi sitten keiteltiin ensimmäinen oluemme ikinä. Tänään oli vuorossa seitsemästoista keitoksemme, eli vauhti on ollut kohtalaista mutta ahkerampikin voisi olla. Tässä tänä kesänäkin keitelty muutamat vaikka ei ole tullut kirjoiteltua tänne; ainakin porter, bitter ja vehnäinen kesäolut ovat tulleet tuotantoputkesta viime aikoina.\nOnko söpömpää? www.panimonurkka.fi\nAjattelimme tekaista juhlan kunniaksi "Scotch Strong Ale": n eli Wee Heavyn, mutta tavoitteeseen ei ihan päästy (siitä lisää tuonnempana). Tummat oluet tuntuvat onnistuvan laitteistollamme keskimäärin paremmin, olisiko kyseessä ohutpohjainen keittopatamme joka varmasti tuottaa tavallista enemmän sokerien palamisesta aiheutuvia makeita juonteita oluen makuun.\nTästä oli tarkoitus tehdä oikein runsas ja tumman makea jälkiruokajuoma. Perusmallasta oli yli kolmetoista kiloa, lisäksi Crystal 100, Münich, Special B sekä Chocolate. IBU: t 28 ja lajikkeina Magnum sekä Styrian Golding. Ominaispainoksi muhkeat 1.095.\nMäskäyslämpö jäi asteen aiotusta ollen noin 67. Otimme mäskin ensimmäisistä juoksutuksista litran verran sivuun, hellalle pieneen kattilaan, ja keitimme sitä siinä reilun tunnin kunnes tilavuudesta oli haihtunut noin puolet, ja koostumus oli todella tummaa ja siirappimaista. Maku oli hieno paahteisen luumumainen. Kaadoimme tökötin muun vierteen sekaan keittymään.\nKeitot loppuun ja aromihumalaksi valittu Styrian Golding sisään kymmenen minuuttia ennen loppua. Ominaispaino vain jäi jostain kumman syystä todella kauas aiotusta 1.095:stä, lopullinen arvo oli vain 1.072! Ei voi oikein ymmärtää mitä tuossa tapahtui, laskimmeko mäskin huuhteluveden läpi liian vauhdikkaasti vai kuinka? Yleensä olemme kuitenkin päässeet hyvin lähelle tähdättyjä lukemia.\nIlmaus ravistamalla ja sekaan 3 pussillista US-04:sta. Käymään 18- asteeseen, minkä voisi nostaa viiden päivän kuluttua parilla asteella. Olimme suunnitelleet kypsyttävämme tätä käymisastiassa kylmässä, jopa pari kuukautta, mutta nyt kun tehot jäivät noin kauas aiotusta, niin taitaa kuukauden kypsytys riittää. Täyttäähän tuo ominaispaino juuri ja juuri BJCP: n määritelmät, joten kait sitä voi sitten kuitenkin Wee Heavyksi kutsua. Noh, eiköhän se juotua tule sekin..\nLähettänyt Onkel klo 17.53 Ei kommentteja:\nSuomi Pale Ale: Maistelu\nJotain pitää välillä maistellakin ettei mene ihan vaan pelkäksi panemikseksi. Tämä "Annala"- humalan koekeitoksena toiminut suomalais-ugrilaisia sävyjä innoittajanaan käyttänyt ale nyt siis tuntuu istuneen tarpeeksi pullossa, ettei se enää maistu raa'alle.\nVärinä pysynyt tuo kaunis tumman punaruskea. Olut on hyvin kirkasta, ja pullojen pohjalla on vain hyvin ohut sakka, kiitos tarpeeksi suuren uuden pakastimen jossa pystymme nykyään siis "cold-crashaamaan" oluet ennen pullottamista.\nMallaspohjassa hapankorppua ja ruistaikinaa. Ei ehkä se kaikkein kesäisin olut, runko on melko roteva. Tämä kävi myös melko kuivaksi, lopullinen ominaispainolukema oli 1.010, mikä tekee noin 5,5 tilavuusprosenttia alkoholia. Koko ajan tuntuu että haluaisi tehdä vain miedompia ja miedompia oluita, kaikki yli 7- volttiset tuntuvat liioittelulta. Tämäkin voisi toimia paremmin prosentin verran miedompana.\nKatkerot päihittävät maltaisuuden jälkimaussa. Annalan humalan aromi on hyvin vieno, kukkea ja hedelmäinen, mieleen tulee saksalaiset kölschit. Kitalaen takaosassa säilyy pitkään kuiva ja supistava tunne.\nTällehän tehtiin nyt ensimmäistä kertaa etikettikin; panimoprojektin työnimenä toimii Sane Man. Oluen nimi on kunnianosoitus Suomen kaikkien aikojen hienoimmalle miesnäyttelijälle Matti Pellonpäälle, yhdessä kaikkien aikojen hienoimmista suomalaisista elokuvista: Aki Kaurismäen "Varjoja Paratiisissa".\nLähettänyt Onkel klo 20.20 Ei kommentteja:\nKuivahiivathan ovat nykyään todella hyviä ja laadukkaita, ja niitä on tullut sen takia lähinnä käytettyäkin. Ne ovat halpoja ja helppoja, mutta valikoima ei kuitenkaan ole läheskään yhtä laaja kuin nestehiivoilla. Nestehiivat taas ovat huomattavasti kalliimpia ja niiden säilyvyys on melkoisen heikko. On kuitenkin tullut käytännön kautta selväksi että hiiva todellakin on se palapelin osanen joka tekee suurimman osan oluen mausta, kohtalaisen suuretkin reseptin vaihtelut muuttavat makua suhteellisen vähän jos verrokeissa on käytetty samaa hiivaa. Tämä on ollut suurin kimmoke tutustua nestehiivojen haastavaan maailmaan.\nIsompia 50- litran keittoja tehdessä on tarvittavan hiivan määrä melko suuri, keskivahvassa alessa yli 500 miljardia hiivasolua. Upouudessa pussillisessa esimerkiksi Wyestin nestehiivoja on 100 miljardia solua, ja siinä vaiheessa kun pussi on monen vaiheen kautta päätynyt kotipanijalle, on sen "itävyys" jo paljon heikompi. Mr. Malty- laskuri esimerkiksi laski tilaamallemme Wyestin "British Ale II"- pussille valmistuspäivän mukaan ainoastaan 65% itävyyden suhteessa optimiin.\nwww.brewersfriend.com -osoitteesta löytyy paljon hyödyllisiä laskureita\nJos ei halua käyttää 50 euroa hiivaan, on ainoa vaihtoehto valmistaa startteri. Startteri on ikäänkuin pieni olut johon hiiva laitetaan kasvamaan. Meidän tapauksessamme oli homma tehtävä vielä kahdessa osassa, ensin pienempi startteri joka jatkettiin sitten isommalla. Tällä tavalla saadaan aikaiseksi tarpeellinen määrä hiivasoluja pienellä investoinnilla. Riskeinä on jokaisen ylimääräisen askeleen mahdollistamat mikrobi-infektiot, joten hygienia on erityisen tärkeää.\nStartterin raaka-aineena on kätevintä käyttää vaaleaa kuivamallasuutetta. Uutetta kaadetaan suoraan kiehuvaan veteen, sopiva vierteen vahvuus saavutetaan annostelemalla mallasuutetta 1 gramma jokaista 10 millilitraa vettä kohden, tällöin ollaan suunnilleen 1.040 SG ominaispainossa. Humalaa startteriin ei tarvitse lisätä. 15 minuutin keittelyn jälkeen kaadetaan valmis vierre johonkin sopivaan astiaan, meidän tapauksessa 2 litran lasipurkkiin, ja jäähdytetään esimerkiksi tiskialtaassa kylmässä vesihauteessa.\nHiivapussin pinta kannattaa puhdistaa ennen avaamista. Vierteeseen pitää saada happea ja se hoituu ravistamalla. Paras keino olisi magneettinen "stir-plate" eli laboratoriokäyttöön tarkoitettu sekoitin joka pitää nesteen jatkuvassa liikkeessä, mutta vaikkapa tunnin välein toistettu kevyt ravistelu ajaa asian myös ainakin auttavasti.\nHiiva kaadetaan siis vierteen sekaan ja asetetaan purkin suojaksi puhdistettu folion palanen. Käyminen alkaa hyvinkin nopeasti koska hiivan määrä on vierteen kokoon suhteutettuna todella suuri. Käyminen on ohi usein jo alle vuorokaudessa. Jos tehtäisiin pienempi määrä olutta, kaadettaisiin startteri tässä vaiheessa keitetyn ja jäähdytetyn vierteen sekaan. Meidän tarvitsemamme määrä oli kuitenkin paljon isompi, joten toistimme saman uutevierteen keiton uudestaan, tällä kertaa vierrettä keitettiin kuitenkin viisi litraa. Astiaksi otettiin uusi kymmenen litran muoviämpäri, koska sen saaminen oikeasti puhtaaksi oli vielä mahdollista; käytössä muovi naarmuuntuu ja naarmuihin pesiytyy helpommin epätoivottuja mikrobeja.\nHiivaa ensimmäisen startterin pohjalla\nStartterit ajoitettiin niin, että ensimmäinen tehtiin noin neljä vuorokautta ennen itse varsinaisen oluen keittämistä,jolloin jälkimmäinen isompi startteri ehti käydä loppuun ja olla yhden vuorokauden kylmässä jääkaapissa, mikä sai hiivan asettumaan kompaktiksi sentin kerrokseksi ämpärin pohjalle.\nLämmitys 20 asteisessa vedessä\nItse keittopäivänä startteri otettiin lämpenemään hyvissä ajoin, noin kuusi tuntia aikaisemmin. Kun 50 litraa vierrettä oli jäähdytetty ja ilmattu (keitimme amerikkalaisen pale alen), kaadettiin startterista suurin osa nesteestä pois, jättäen jäljelle ehkä vajaan litran käynyttä startteriolutta, joka heiluttamalla sekoitettiin pohjalla makaavaan hiivapatjaan. Tämä hiivaliemi kaadettiin sitten käymisastiaan. 20 tuntia myöhemmin käyminen oli kiivaassa käynnissä, mikä on paras osoitus projektin onnistumisesta.\nSeuraava homma olisi kerätä olutta pullottaessa tai muuten toiseen astiaan siirrettäessä tuota kallisarvoista hiivaa käymisastian pohjalta uusiokäyttöön. Tämä kävisi kätevimmin jos voisi aina parin viikon välein keittää uuden satsin johon samantien siirtäisi kerätyn hiivan. Nyt pullonkaulaksi on muodostunut (meille) suurien eräkokojen vaatima suuri pullomäärä, joten keittelyä ei paradokssalista kyllä voi tehdä tarpeeksi usein (hiivan uusiokäyttöä ajatellen).\nPalaamme varmasti vielä kuivahiivojakin käyttämään, mutta jossain vaiheessa oman hiivakannan tai useammankin ylläpitäminen olisi houkutteleva ajatus.\nLähettänyt Onkel klo 20.31 Ei kommentteja:\nMikäs sen mukavampaa ensimmäisenä tyynenä ja lämpimänä kesäiltana kuin korkata omalla pihalla oma ESBi? Kaatuu lasiin kauniin oljenkeltaisena, tarkoituksella maltilliseksi jätetty happoisuus nostaa vain hillityn valkoisen vaahdon oluen pinnalle.\nTuoksussa on eittämättä sitä varjoisten puutarhojen ja loputtomien lehtipuukujanteiden tunnetta jota pitää brittibitterissä ollakin; hedelmäistä EK Goldingia ja leipäisää karamellimallasta. Oikealla tavalla hieman paksumpaa ja runsaampaa kuin amerikkalaiset vastineensa. Aromi saa toivomaan ettei olisi ikinä lopettanut piipunpolton epäterveellistä tapaa. Kaupallisista tulee mieleen "London Pride".\nMaku on suunmyötäinen, katkerot ovat melko korkealla, hieman vähempikin voisi riittää. Mangrove Jack'sin "Burton Ale"- hiiva tuntuu todella olevan jokin aito brittihiiva, verrattuna Fermentiksen US-04: een se on paljon autenttisempi ja luonteikkaampi. Crystal 50 voisi kestää rinnallaan pari pinnaa vaikka Crystal 100: sta, se voisi tuoda kompleksisuutta lisää, toisaalta brittialeja arvostan itse juuri tällaisina helposti juotavina seurustelujuomina.\nMaistelukiertue Englantiin olisi hieno projekti. Ehkä sitten elokuisen Berliinin jälkeen.\nLähettänyt Onkel klo 20.34 Ei kommentteja:\nHOMBRE - Pääkaupunkiseudun Kotipanijat\nMuutama vinkki aloittelevalle kotioluen keittäjäll...


Energiahoito Archives - Sivu 2 2:stä - Energiahoito Jyväskylä - Hoitohuone Balance\n”Suhteemme minun ja mieheni välillä on parantunut monella tavalla” Yllä oleva lause on asiakkaaltamme, joka on saanut meiltä hoitoja, jotka ovat välillisesti vaikuttaneet hänen mieheensä, ikään kuin mies on hoitunut ”siinä sivussa”. Näin käy hyvin usein, olemmehan niin tiiviisti läheisissä energioissa läheisen ihmisen kanssa. Monissa tapauksissa tuntuu vielä olevan niin, että toinen osapuoli on hoitojen …\nEnergiahoitojen vaikutus parisuhteeseen ja muihin läheisiin ihmissuhteisiin Lue lisää »\nKommentoi\t/ Energiahoito / Kirjoittaja janlyyt / 25.7.2020 11.11.2021 / biohakkerointi, Oura\nHoitolassamme Jyväskylässä, on Oura -sovituspaketti, jossa on kaikkien tarjolla olevien sormuskokojen sovitussormukset. Mikäli olet hankkimassa omaa Oura sormusta, voit käydä hoitolallamme mittaamassa mikä koko olisi sormeesi sopivin. Soita kun tulet, sovittaminen ei maksa mitään. Lue artikkeli loppuun saakka, jossa kerron miksi tarjoamme veloituksetta mahdollisuutta sovittaa Oura -sormusta. Miksi Oura -sormus kannattaa hankkia? Hyvinvointisi kannalta olennaisia …\nKäy mittaamassa Oura -sormuksesi oikea koko hoitolassamme Lue lisää »\nYhdeksi kysytyimmistä ja eniten tekemistämme hoidoista on muodostunut yhdessä tekemämme #Tuplateho nimen saanut hoito, jossa teemme hoitoa yhdessä. Voisimme kuvailla tätä hoitoa jotenkin seuraavasti: ”Kun energiaa keskitetään useasta eri lähteestä, teho lisääntyy.” Tämäkin on totta, mutta kuitenkin kysymys on pohjimmiltaan jostain syvemmästä ja enemmästä. Tässä nimenomaisessa hoidossamme on kysymys eniten siitä, että pyrimme todella etsimään …\nTehokkain hoitomme #Tuplateho Lue lisää »\nKivien käyttäminen energiahoitamisessa\nKommentoi\t/ Energiahoito / Kirjoittaja sallalyy / 8.7.2020 21.3.2021 / Kivet, Puhdistaminen\nKivet ovat olleet jo tuhansien vuosien ajan mukana hoitamassa ihmisten fyysisiä, psyykkisiä ja henkisiä vaivoja. Kivien on todettu tehostavan kehon puhdistumista ja vahvistumista. Olemme hiljattain ottaneet hoitavat kivet mukaan myös omiin hoitoihimme ja lyhyen kokemuksen myötä todenneet niiden tehon huomattavan suureksi. Käytämme hoitavia kiviä vaihdellen niin, että ne tukevat hoitoa tarkoituksenmukaisesti. Osa hoitokivistämme tehostaa kehon …\nKivien käyttäminen energiahoitamisessa Lue lisää »


Kasvin paikka: Perhosjuhlat jatkuvat\nPiti leikata nurmikko, mutta eihän siitä mitään tullut, kun toinen toistaan kauniinpia perhosia pyöri\nsilmissä. Nurmikonleikkuun sijaan käytin aikani paitsi perhosten ihailemiseen, myös niiden kuvaamiseen. Hankalaa hommaa, mutta muutama onnistui tällaiselta amatööriltäkin.\nKeisarinviitta on komea näky, joka on viettänyt viime päivänsä hyvin pitkälti puutarhan oreganossa. Tänään paikalla oli myös suurempi ja haaleampi yksilö, lieneekö naaraspuolinen keisarinviitta, mutta sitä en saanut kuvaan.\nSinisiipi viihtyy yleensä oreganossa, mutta myös pallerolaukka maistuu.\nJuuri kukkaan puhjennut purppurasilkkiyrtti toimii kauniina taustana nokkosperhoselle.\nPitkästä aikaa neitoperhonenkin ilmestyi vierailulle.\nOreganolla oli tungosta.\nHopeatäplä tuli nauttimaan niityllä kukkivista kaunokeista.\nTämä kesä on kyllä ollut ihan mieletön perhoskesä. Lajien ja yksilöiden määrä puutarhassa on kasvanut todella paljon verrattuna edellisiin vuosiin. Toivottavasti tämä suuntaus vain jatkuu. Tämä perhosbongailu vie täysin mukanaan.\nLähettänyt Reetta\_ Kasvin paikka klo 9.30


TERASSILAUTA 28X120 LEHTIKUUSI 4,0M - Himangan rautakauppa\nMa-Pe klo 8.00-17.00\nLa klo 8.00-13.00\n06 875 166\nTomujoentie 5, 68100 Himanka\nTERASSILAUTA 28X120 LEHTIKUUSI 4,0M\nLehtikuusi on kestävä materiaali rakentamiseen sekä ulko- että sisätiloissa. Lehtikuusi on ekologinen vaihtoehto; hyvin kulutusta ja lahoa kestävää ilman puun käsittelyaineita. Sen tiukkasyinen ilme ja kaunis ruskeanpunertava väri sopivat mainiosti kohteisiin, joissa tarvitaan persoonallista ja kulutusta kestävää puuainesta.\nVarastossa 4 metriä pitkää tavaraa. Lauta on 28mm paksu ja 120mm leveä.\nTERASSILAUTA 28X120 LEHTIKUUSI 4,0M määrä\nTuotetunnus (SKU): 69678 Osastot: Noutotuote, Poistot Avainsanat tuotteelle lauta, lehtikuusi, terassilauta\nMAKITA RUUVAUSKÄRKISARJA 90KPL\nMETSURINTAKKI PRO LIGHT S/46\nMAKITA ISKEVÄ RUUVINVÄÄNNIN DTD171T\nHIMANGAN KULJETUS OY\np. (06) 875 166\nEvästeiden käyttö, himanganrautakauppa.fi


Villiviinin blogi: Liisa, Elisabet, Elisa, onnea!\nHippokampustaja 19. marraskuuta 2011 klo 23.21\nHyvää Liisanpäivää! Äitini oli Liisa ja tyttäreni ensimmäinen nimi on Liisa. - Me käytiin tällä viikolla liesiostoksilla. Induktioliesi oli niin kallis, että ostettiin sitten keraaminen liesi.\nIrmastiina 20. marraskuuta 2011 klo 10.43\nOnnea täältäkin Liisalle!\nenkulin käsityöt 20. marraskuuta 2011 klo 20.21\nKaisa 20. marraskuuta 2011 klo 21.46\nMyöhästyneet Liisanpäiväonnittelut täältäkin! Liukkaita ei ollut ainakaan meillä, saa nähdä josko tulee kaljamia...


Tinkerbella: Tuplasandaalit & Kauppavideo\nTuplasandaalit & Kauppavideo\nJoka toinen päivä Lukas voi laittaa jalkaan toiset sandaalit ja joka toinen päivä toisennäköiset sandaalit!\nMamma (mun äiti) osti kirpparilta 2€\nSamana päivänä mummi (Antin äiti) osti Cars sandaalit Cittarista 19,90 €\nMolemmat mummot ostivat siis saman päivän aikana lapsenlapselleen sandaalit. Mikä tuuri!\nTänään ostin Lukakselle Hong Kongista virtahepo auton.\nKirpparilta kauluspaidan ja kolitsihousut. Yhteensä 1,50€\nSeuraavaksi video kauppareissusta:\nTällasta kysyttiin vähän aikaa sitten:\nSiihen on vielä niin monta vuotta aikaa, et Lukakselle voi puhuu tollasista asioista. Ei sen pikkupoikana\ntarvitse vielä tietää ja sen näkee sit, että minkälaises tilanteessa se tulee esille. Tuntuu vähän, et Lukas isompana katsoo vanhoja valokuvia ja ihmettelee miks äiti on hirmu laiha. Ei varmaan tuota mitään vaikeuksia.\nTunnisteet: Kengät, Lukas, Poikaystävä, Video, Äiti\nMeillä on samat Cars-sandaalit, uudet huutiksesta löysin! :) 15e sis. postarit ;)\nPikkasen halvemmat :) Yritin ettii sun blogista kuvaa mis Valtteril olis ne jalas, mut en löytäny :D\nJoo ei oo vielä kuvaa, pitää laittaa ;)\nOLitteko forssan prismassa? Kun näyttää parkkis ihan samanlaiselta\nRiksun Prismassa :)\nVoi että kui ihana! oikee tyylikäs poitsu :3 ei siun ainaka VIELÄ tarvii ostaa uusii santaaleita :)\n:) Joo ei tarvii enää tänä kesänä ostaa sandaaleja :)\nihana video! :) hyvä tuuri et samana päivänä just sattu ostaa sandaalit! :D\nKiitti, Lukas on ihana <3 Joo olin ihan ihmeissäni :D\nAnteeksi, mutta mitkä on kolitsihousut? Kolitsi?\nIhan perus sana :D Googlaa xD\nHeli tarkoittaa varmaan collegehousuja! :D\nKolitsihousutki on sana!\nSulla on ihana blogi! Millainen anopisuhde sulla muuten on? Ootte ilmeisesti aika paljon Antin vanhempien kanssa. Ärsyttääkö anoppi suo koskaan? Ovatko molemmat mummot Lukakselle yhtä läheisiä?\nKiitos! ::) Ihan hyvä suhde on. Lukas näkee molempia yhtä paljon ja molemmat on yhtä läheisiä. Mun äiti on ollu nyt kesälomal nii ollaa nähty melkeen joka päivä mun äitii. Tänään mennää taas Antin vanhemmille ja ne käy aina viikolki meil kattomas Lukasta :) Välil kyl ärsyttää jotku jutut, mutta niitä en viitti tähän kirjottaa :D\nVoi, onpa Lukas söpö! :)\nNiin on :) annan sille pusun <33\nAivan pakko kysyä että mistä kirpputorilta noi ruskeet sandaalit on ostettu? Mä laitoin samalla hinnalla meidän pöytää just tommoset ja ne oli menny :)\nRiksun Femmatorilta! Voi mikä tuuri olis! ::) Noi on tosi hienot :)\nOk,no ei ole si sama kirppis,harmi :)\nMä luen sun blogia aina kännykällä, ja videot ei siinä jotenkin pelitä. Nyt kuitenkin kävin kattomassa ihan koneella teidän kauppa-videon. Tuli melkein kyyneleet silmiin :,) Kerrassaan ihanaa, että ootte söpö mahtava perhe, jolla menee hyvin, vaikka vaikeuksiakin on ollu! <3\nIhanaa kesänjatkoa, Sape\nHei oon itekki huomannu, et videoita ei pysty kattoon kännykällä :/ Lataan ne youtubeen ja sit blogiin, en tiiä miks ei näy. Kiva ku kävit silti katsomas koneella :) Kiitos paljon! :) <3 Samoin sulle ihanaa kesää! 8)\nLaatuaikaa & Guessia\nLibero tuotteiden voittaja!\nVaatteita & Aulangolla\nKivoin viikonpäivä on torstai!